cyanic-selkie/wikianc huggingface dataset:
ജേർണി ഓഫ് ലവ് 18+
അരുൺ ഡി. ജോസ് രചനയും സംവിധാനവും നിർവഹിച്ച് 2023-ൽ പുറത്തിറങ്ങിയ ഒരു മലയാള ഹാസ്യ ഡ്രാമ പ്രണയ ചലച്ചിത്രമാണ് ജേർണി ഓഫ് ലവ് 18+. നസ്ലെൻ കെ. ഗഫൂർ, മാത്യു തോമസ്, മീനാക്ഷി ദിനേഷ്, നിഖില വിമൽ എന്നിവരാണ് ചിത്രത്തിലെ പ്രധാന അഭിനേതാക്കൾ.
തീയേറ്റർ
Jul 07, 2023 ന് ചിത്രം തീയേറ്ററുകളിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
രാഗിണി (ചലച്ചിത്രം)
രവിമൂവീസിന്റെ ബാനറിൽ കെ.എൻ. മൂർത്തി നിർമിച്ച മലയാളചലച്ചിത്രമാണ് രാഗിണി. തിരുവിതാംകൂർഭാഗത്ത് ജ്യോതി പിക്ചേഴ്സും കൊച്ചി-മലബാർ പ്രദേശത്ത് ശക്തി ഫിലിംസുമാണ് ചിത്രം വിതരണം ചെയ്തത്. 1968 സെപ്റ്റംബർ 13-ന് ഈ ചിത്രം കേരളത്തിൽ പ്രദർശനം തുടങ്ങി.
അവലംബം
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ശ്രീ ശങ്കരാചാര്യ സംസ്‌കൃത സർവകലാശാല തിരുവനന്തപുരം പ്രാദേശിക കേന്ദ്രം
കാലടി മുഖ്യ കേന്ദ്രമായി പ്രവർത്തിക്കുന്ന ശ്രീ ശങ്കരാചാര്യ സംസ്‌കൃത സർവകലാശാലയുടെ തിരുവനന്തപുരത്തെ പ്രാദേശിക കേന്ദ്രമാണിത്. 1993 ലാണ് സർവകലാശാല പ്രവർത്തനം ആരംഭിച്ചത്. 1996ലാണ് അനുബന്ധമായി ഈ പ്രാദേശിക കേന്ദ്രം പ്രവർത്തനമാരംഭിച്ചത്. നിലവിൽ ഡോ.എ.എസ് പ്രതീഷ് ആണ് ക്യാമ്പസ് ഡയറക്ടർ.
ശ്രീ ശങ്കരാചാര്യ സംസ്കൃത സർവകലാശാലയുടെ പ്രധാന ലക്ഷ്യങ്ങൾ സംസ്കൃതത്തിന്റെ വിവിധ ശാഖകൾ, ഭാരതസംസ്കാരം, ഭാരതീയ ഭാഷകൾ, ഭാരതീയ തത്ത്വജ്ഞാനം, കല, വിദേശ ഭാഷകൾ, സാമൂഹ്യശാസ്ത്രം എന്നീ മേഖലകളിൽ വിജ്ഞാനം പകരുക എന്നതാണ്. കൂടാതെ സംസ്കൃതഭാഷയുടെ പഠനവും അതിലെ ഗവേഷണവും പ്രോത്സാഹിപ്പിക്കുക, സംസ്കൃതത്തെ പരിപോഷിപ്പിക്കുക, മറ്റു ഭാഷകളെ ദേശീയ-അന്തർദേശീയ തലങ്ങളിൽ അഭിവൃദ്ധിപ്പെടുത്തുക എന്നിവയും പ്രഖ്യാപിത ലക്ഷ്യങ്ങളിൽ പെടുന്നു.
ശ്രീ ശങ്കരാചാര്യ സംസ്കൃത സർവകലാശാല സംസ്കൃതത്തിലും ഇതരഭാഷകളിലുമുള്ള രചനകൾ പ്രസിദ്ധീകരിക്കുകയും ഗ്രന്ഥങ്ങൾ ശേഖരിച്ച് സംരക്ഷിക്കുകയും ചെയ്യുന്നു.
ഭരണകർത്താക്കൾ
പ്രൊ-ചാൻസലർ : ഡോ.ആർ. ബിന്ദു (കേരള വിദ്യാഭ്യാസ മന്ത്രി)
വൈസ് ചാൻസലർ : പ്രൊഫ (ഡോ) എം.കെ.ജയരാജ് (ചാർജ്)
പ്രോ-വൈസ് ചാൻസലർ : ഡോ. കെ.എസ്.രവികുമാർ
രജിസ്ട്രാർ : ഡോ. ഗോപാലകൃഷ്ണൻ എം.ബി
ക്യാമ്പസ് ഡയറക്ടർ : ഡോ. എ .എസ് പ്രതീഷ്
ബിരുദ കോഴ്സുകൾ
വർഗ്ഗം:തിരുവനന്തപുരം ജില്ലയിലെ കലാലയങ്ങൾ
എറിക് ഫ്രാൻസ് യൂജീൻ ബ്രാക്ക്
ലഘുചിത്രം|The Bracht manoeuvre എറിക് ഫ്രാൻസ് യൂജെൻ ബ്രാക്ക് (5 ജൂൺ 1882 - 1969) ബെർലിനിൽ ജനിച്ച ഒരു ജർമ്മൻ പാത്തോളജിസ്റ്റും ഗൈനക്കോളജിസ്റ്റുമായിരുന്നു. ഇംഗ്ലീഷ്:Erich Franz Eugen Bracht.
മെഡിക്കൽ വിദ്യാഭ്യാസം പൂർത്തിയാക്കിയ ശേഷം, ഫ്രീബർഗ് സർവ്വകലാശാലയിൽ പതോളജിസ്റ്റ് ലുഡ്വിഗ് അഷോഫിന്റെ (1866-1942) സഹായിയായി വർഷങ്ങളോളം അദ്ദേഹം പ്രവർത്തിച്ചു. പിന്നീട്, ഹെഡൽബെർഗ്, കീൽ (ഹെർമൻ ജൊഹാനസ് പഫന്നൻസ്റ്റീൽ 1862-1909) ബെർലിൻ എന്നിവിടങ്ങളിൽ അസിസ്റ്റന്റ് ഗൈനക്കോളജിസ്റ്റായി പ്രവർത്തിച്ച അദ്ദേഹം പ്രസവചികിത്സയിലും ഗൈനക്കോളജിയിലും ശ്രദ്ധ കേന്ദ്രീകരിച്ചു. 1922-ൽ അദ്ദേഹം ബെർലിൻ സർവ്വകലാശാലയിൽ അസോസിയേറ്റ് പ്രൊഫസറായും ഒടുവിൽ ചാരിറ്റേ ഫ്രൗൻ ക്ലിനിക്കിന്റെ ഡയറക്ടറായും മാറി. രണ്ടാം ലോകമഹായുദ്ധത്തെത്തുടർന്ന് അദ്ദേഹം ബെർലിൻ അമേരിക്കൻ അധിനിവേശകാലത്ത് ഗൈനക്കോളജിയുടെയും പ്രസവചികിത്സയുടെയും കൺസൾട്ടന്റായി സേവനമനുഷ്ഠിച്ചു..
ഫ്രീബർഗിൽ ആയിരിക്കുമ്പോൾ, റുമാറ്റിക് മയോകാർഡിറ്റിസിന്റെ പാത്തോളജിക്കൽ പഠനത്തിൽ ബ്രാച്ച് പ്രധാന സംഭാവനകൾ നൽകി. ഹെർമൻ ജൂലിയസ് ഗുസ്താവ് വാച്ചറുമായി ചേർന്ന്, ബാക്ടീരിയൽ എൻഡോകാർഡിറ്റിസിന്റെ സാന്നിധ്യത്തിൽ കാണപ്പെടുന്ന മയോകാർഡിയൽ മൈക്രോഅബ്‌സെസുകളായി നിർവചിക്കപ്പെട്ടിട്ടുള്ള "ബ്രാച്ച്-വാച്ചർ ബോഡികൾ" എന്ന പേരിലാണ് അദ്ദേഹം വിവരിച്ചത്.
ഏറ്റവും കുറഞ്ഞ ഇടപെടലുകളോടെ കുഞ്ഞിനെ പ്രസവിക്കാൻ അനുവദിക്കുന്ന ബ്രീച്ച് ഡെലിവറി "ബ്രാക്ക് മാനുവർ" (1935-ൽ ആദ്യമായി വിവരിച്ചത്) എന്ന പേരിലും അദ്ദേഹം ഓർമ്മിക്കപ്പെടുന്നു..
അമ്പലംകുന്ന്
ഇന്ത്യൻ സംസ്ഥാനമായ കേരളത്തിലെ ഒരു ചെറിയ ക്ഷേത്രനഗരമാണ് അമ്പലംകുന്ന്. കൊല്ലത്തിൽ നിന്ന് 25 കിലോമീറ്റർ അകലെ സമുദ്രനിരപ്പിൽ നിന്ന് 30 മീറ്റർ ഉയരത്തിൽ 76.90 ° E 9.00 ° N സ്ഥിതിചെയ്യുന്നു. ഇത് ഒരു മലയോരമേഖലയാണ് കൂടാതെ ധാരാളം ക്ഷേത്രങ്ങളും ഇവിടെയുണ്ട്. വലിയവിള ഭഗവതി ക്ഷേത്രം, നെട്ടയം ഇണ്ടിളയപ്പ സ്വാമി ക്ഷേത്രം, മീയനക്കാവ് ദേവി ക്ഷേത്രം, കായില മാടൻ കാവ്, ചെറുവക്കൽ ധർമ്മശാസ്ത്ര ക്ഷേത്രം, വാളിയോഡ് ക്ഷേത്രം, നെല്ലിപ്പറമ്പു ശ്രീകൃഷ്ണ സ്വാമി ക്ഷേത്രം, ചാന്തോന്നിക്കാവ് ദേവി ക്ഷേത്രം.
കൊട്ടാരക്കര, ഓടനാവട്ടം, ഓയൂർ, കൊട്ടിയം, ചാത്തന്നൂർ അഞ്ചൽ, കുളത്തൂപ്പുഴ, പുനലൂർ എന്നിവയാണ് സമീപത്തുള്ള ചില സ്ഥലങ്ങൾ.
റബ്ബർ, കുരുമുളക്, മറ്റ് സുഗന്ധവ്യഞ്ജനങ്ങൾ എന്നിവയാണ് ചുറ്റുമുള്ള പ്രദേശങ്ങളിലെ പ്രധാന കാർഷിക ഉൽ‌പന്നങ്ങൾ.
ഉത്സവങ്ങൾ
ഇവിടത്തെ പ്രശസ്തമായ ഉത്സവം ഓണം ആണ്. എല്ലാ ആളുകളും അവരുടെ ജാതിയും മതവും പരിഗണിക്കാതെ ഇത് ആഘോഷിക്കുന്നു. ദീപാവലി, വിഷു, കാർത്തിക ഉത്സവം എന്നിവയാണ് ഹിന്ദുക്കളുടെ പ്രധാന ഉത്സവങ്ങൾ. മുസ്ലീങ്ങൾ വലിയ പെരുനാൾ, ചെറിയ പെരുനാൾ, നബി ദിനം എന്നിവ ആഘോഷിക്കുന്നു. ക്രിസ്മസ് ആഘോഷിക്കുന്നത് ക്രിസ്ത്യാനികൾ മാത്രമല്ല, ചില ഹിന്ദുക്കളും ആഘോഷിക്കുന്നു.
വിദ്യാഭ്യാസ സ്ഥാപനങ്ങൾ
* ഗവ. എൽ.പി. സ്കൂൾ അമ്പലംകുന്ന്
* സിദ്ധാർഥ സെൻട്രൽ സ്കൂൾ
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ
പാൽക്കുളംമേട്
ഇടുക്കി, ജില്ലയിൽ കഞ്ഞിക്കുഴി, വാഴത്തോപ്പ് പഞ്ചായത്തുകളിൽ വ്യാപിച്ചുകിടക്കുന്ന ഒരു വിനോദസഞ്ചാര മലമ്പ്രദേശം ആണ് പാൽക്കുളംമേട്. ജി​ല്ല ആ​സ്ഥാ​ന​ത്തി​െൻറ മേ​ൽ​ക്കൂ​ര​യാ​യി വി​ശേ​ഷി​പ്പി​ക്ക​പ്പെ​ടു​ന്ന പാ​ൽ​ക്കു​ളം​മേ​ട് ടൂ​റി​സ്​​റ്റ്​ കേ​ന്ദ്രം വി​നോ​ദ സ​ഞ്ചാ​രി​ക​ളു​ടെ പ​റു​ദീ​സ​യാ​യി. സ​മു​ദ്ര​നി​ര​പ്പി​ൽ​നി​ന്ന്​ 3800 അ​ടി​യി​ല​ധി​കം ഉ​യ​ര​മു​ള്ള കൊ​ടു​മു​ടി​യാ​ണ് പാ​ൽ​ക്കു​ളം​മേ​ട്. സാ​ഹ​സി​ക​യാ​ത്ര​ക​ൾ ഇ​ഷ്​​ട​പ്പെ​ടു​ന്ന​വ​ർ ഏ​റ്റ​വും അ​ധി​കം തെ​ര​ഞ്ഞെ​ടു​ക്കു​ന്ന വി​നോ​ദ​കേ​ന്ദ്രം കൂ​ടി​യാ​ണി​ത്. ഉ​ദ​യാ​സ്​​ത​മ​യ​ത്തി​ൻ്റെ മ​നോ​ഹ​ര കാ​ഴ്​​ച സ​മ്മാ​നി​ക്കു​ന്ന വ്യൂ​പോ​യ​ൻ​റു​മാ​ണ്​ പാ​ൽ​ക്കു​ളം​മേ​ട്. കു​ന്നി​ൻ​നെ​റു​ക​യി​ലെ ശു​ദ്ധ​ജ​ല​ത​ടാ​ക​മാ​ണ് മ​റ്റൊ​രു സ​വി​ശേ​ഷ​ത. ഏ​ത്​ വേ​ന​ലി​ലും വ​റ്റാ​ത്ത​ജ​ല​സ​മൃ​ദ്ധി​യാ​ണി​വി​ടെ. താ​ഴ്വര​യി​ലേ​ക്ക് പാ​ൽ​നി​റ​ത്തി​ലൊ​ഴു​കു​ന്ന അ​രു​വി​യാ​ണ് ഈ ​കൊ​ടു​മു​ടി​ക്ക് പാ​ൽ​ക്കു​ളം​മേ​ട് എ​ന്ന പേ​രു​ണ്ടാ​കാ​ൻ കാ​ര​ണം. ജി​ല്ല ആ​സ്ഥാ​ന ടൗ​ണാ​യ ചെ​റു​തോ​ണി​യി​ൽ​നി​ന്ന്​ 12 കി.​മീ. സ​മീ​പ​ത്താ​യി സ്ഥി​തി ചെ​യ്യു​ന്ന കിലോമീ​റ്റ​റു​ക​ളോ​ളം ദൈ​ർ​ഘ്യ​മു​ള്ള പ​ടു​കൂ​റ്റ​ൻ​മ​ല​നിരയാ​ണി​ത്. കൊ​ച്ചി, ആ​ല​പ്പു​ഴ തു​ട​ങ്ങി​യ ടൗ​ണു​ക​ളു​ടെ വി​ദൂ​ര​കാ​ഴ്​​ച​യും മൂന്നാർ മലനിരകളും ഇ​ടു​ക്കി അ​ണ​ക്കെ​ട്ടി​ലെ ജ​ല​വി​താ​ന​വും വ​ള​ഞ്ഞു​തി​രി​ഞ്ഞൊ​ഴു​കു​ന്ന പെ​രി​യാ​റും ജി​ല്ല​യി​ലെ ഒ​ട്ടു​മി​ക്ക പ്ര​ദേ​ശ​ങ്ങ​ളും ഏ​റ്റ​വും അ​ടു​ത്തു​നി​ന്നെ​ന്ന​പോ​ലെ കാ​ണാ​നും പാ​ൽ​ക്കു​ളം​മേ​ട്ടി​ൽ ത​ന്നെ ചെ​ല്ല​ണം. പത്തൊമ്പതാം നൂ​റ്റാ​ണ്ടി​ൻ്റെ ആ​രം​ഭം മു​ത​ലു​ള്ള പു​രാ​വ​സ്​​തു അ​വ​ശി​ഷ്​​ട​ങ്ങ​ൾ ഇ​വി​ടെ കാ​ണാ​ൻ സാ​ധി​ക്കും. ശി​ലാ​യു​ഗ​ത്തെ അ​നു​സ്​​മ​രി​പ്പി​ക്കു​ന്ന ഗു​ഹ​ക​ളും മ​ല​മു​ക​ളി​ൽ കാ​ണാം. സാ​ഹ​സി​ക​ത​ക്കൊ​പ്പം ഉ​ദ്വേ​ഗ​ജ​ന​ക​വു​മാ​ണ് പാ​ൽ​ക്കു​ള​ത്തേ​ക്കു​ള്ള യാ​ത്ര. ഓ​രോ മ​ല​യും ക​യ​റി നി​ര​പ്പാ​ർ​ന്ന ഭാ​ഗ​ത്തെ​ത്തു​മ്പോ​ൾ മ​റ്റൊ​രു മ​ല​യി​ലേ​ക്കു​ള്ള വ​ഴി മു​ന്നി​ൽ തെ​ളി​യു​ന്നു. സ​ദാ​നേ​ര​വും വീ​ശി​യ​ടി​ക്കു​ന്ന ശീ​ത​ളി​മ​യാ​ർ​ന്ന ഇ​ളം​കാ​റ്റ് യാ​ത്ര​ക്ഷീ​ണം അ​ക​റ്റും. രാ​വി​ലെ​യും വൈ​കീ​ട്ടും പു​ൽ​മേ​ടു​ക​ളും താ​ഴ്വാ​ര​ങ്ങ​ളും കോ​ട​മ​ഞ്ഞി​ൽ പു​ത​ഞ്ഞി​രി​ക്കു​മെ​ന്ന​തും ഇ​വി​ടു​ത്തെ സ​വി​ശേ​ഷ​ത​യാ​ണ്. പാ​ൽ​ക്കു​ളം ടൂ​റി​സ്​​റ്റ്​ കേ​ന്ദ്ര​ത്തി​ലേ​ക്കെ​ത്തി​ച്ചേ​രാ​ൻ പല വ​ഴി​ക​ളാ​ണു​ള്ള​ത്. കഞ്ഞിക്കുഴി, ചുരുളി എന്നിവടങ്ങളിൽ നിന്നും ആൽപ്പാറ എത്തി അവിടെ നിന്നും പാൽക്കുളംമേട് റോഡ് വഴിയും മ​ണി​യാ​റ​ൻ​കു​ടി​യി​ൽ​നി​ന്ന്​ കൂ​ട്ട​ക്കു​ഴി​വഴിയും വാ​ഹ​ന​ത്തി​ൽ പാ​ൽ​ക്കു​ള​ത്തെ​ത്താം. കൂ​ടാ​തെ അ​ശോ​ക-​മു​ള​കു​വ​ള്ളി വ​ഴി​യും ഭൂ​മി​യാം​കു​ളം-​കൊ​ക്ക​ര​ക്കു​ളം വ​ഴി​യും കഞ്ഞിക്കുഴി മലയെണ്ണാമല വഴിയും കാ​ൽ​ന​ട​യാ​യും പാ​ൽ​ക്കു​ള​ത്തേ​ക്ക് എ​ത്താ​നാ​വും. ആ​ൽ​പാ​റ, മ​ണി​യാ​റ​ൻ​കു​ടി, എ​ന്നി​വി​ട​ങ്ങ​ളി​ൽ നി​ന്ന്​ ഓ​ഫ്റോ​ഡ് യാ​ത്ര​ക്കാ​ണ് സൗ​ക​ര്യ​മു​ള്ള​ത്. ഏ​റെ സാ​ഹ​സി​ക​ത നി​റ​ഞ്ഞ​താ​ണ് ഈ ​യാ​ത്ര. കൊ​ടും​വ​ള​വു​ക​ളും തി​രി​വു​ക​ളും കു​ത്തി​റ​ക്ക​വും ക​യ​റ്റ​വു​മു​ള്ള ക​ല്ലു​ക​ൾ നി​റ​ഞ്ഞ റോ​ഡി​ലൂ​ടെ യാ​ത്ര​ചെ​യ്യു​ന്ന​തി​െൻറ ര​സം നു​ക​രാ​ൻ ധാ​രാ​ളം​പേ​ർ ഇ​തു​വ​ഴി​യു​മെ​ത്തു​ന്നു. ചെ​ങ്കു​ത്താ​യ ക​യ​റ്റി​റ​ക്ക​ങ്ങ​ളും സ​മ​ത​ല​ങ്ങ​ളും മൊ​ട്ട​ക്കു​ന്നു​ക​ളും ഇ​ട​തൂ​ർ​ന്ന​വ​ന​ങ്ങ​ളും പു​ൽ​ത്ത​കി​ടി​ക​ളു​മു​ള്ള പുൽമേടുകൾ ചോലക്കാടുകൾ അരുവികൾ പാറക്കെട്ടുകൾ കുന്നുകൾ ഗുഹകൾ മലയടിവാരത്തേക്ക് പതിക്കുന്ന വെള്ളച്ചാട്ടങ്ങൾ വന്യമൃഗങ്ങൾ വിദൂരമായ ദേശങ്ങളുടെ കാഴ്ചകൾ എന്നിവയെല്ലാംകൊണ്ട് സമൃദ്ധമാണ് പാ​ൽ​ക്കു​ളം​മേ​ട് എന്ന ഈ പ്രദേശം. ഇടുക്കിയിൽ വളർന്നു വരുന്ന വിനോദസഞ്ചാര കേന്ദ്രങ്ങളിലൊന്നാണിത്.
വർഗ്ഗം:ഇടുക്കി ജില്ലയിലെ ഗ്രാമങ്ങൾ വർഗ്ഗം:പുൽമേടുകൾ
വലിയ മോതിരക്കണ്ണി
തെക്കെപശ്ചിമഘട്ടതദ്ദേശവാസിയായ മരങ്ങളിൽ പിടിച്ചുകയറിപ്പോകുന്ന ഒരു വള്ളിച്ചെടിയാണ് '''വലിയ മോതിരക്കണ്ണി. .''' കെരളത്തിൽ കാണുന്ന ആകെ രണ്ട് Hugonia സ്പീഷിസുകളിൽ ഒന്നാണിത്. രണ്ടാമത്തെ സ്പീഷിസ് മോതിരക്കണ്ണിയാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
പിത്താശയം
നട്ടെല്ലുള്ള ജീവികളിൽ പിത്തരസം ശേഖരിച്ചുവെച്ച് ആവശ്യാനുസരണം ക്രമാനുഗതമായി ചെറുകുടലിലേക്കു് കടത്തിവിടുന്ന ചെറിയ ഒരു അവയവമാണു് പിത്താശയം അഥവാ പിത്തരസാശയം (Gallbladder). മനുഷ്യരിൽ ശസ്ത്രക്രിയ വഴി ഈ അവയവം പലപ്പോഴും നീക്കം ചെയ്യേണ്ടി വരാറുണ്ടു്. കോളെസിസ്റ്റക്ടമി എന്നറിയപ്പെടുന്ന ഈ ശസ്ത്രക്രിയ താരതമ്യേന ഗുരുതരമായ ദൂഷ്യഫലങ്ങൾ ഉണ്ടാക്കാറില്ല.
അവലംബം
വർഗ്ഗം:കരൾ
പരിയാരം ആയുർവേദ മെഡിക്കൽ കോളെജ്
വർഗ്ഗം:കേരളത്തിലെ മെഡിക്കൽ കോളേജുകൾ വർഗ്ഗം:ഇന്ത്യയിലെ മെഡിക്കൽ കോളേജുകൾ വിഭാഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:കണ്ണൂർ ജില്ലയിലെ കലാലയങ്ങൾ
രാജ്ഗിർ
ഇന്ത്യൻ സംസ്ഥാനമായ ബീഹാറിലെ നളന്ദ ജില്ലയിലെ ഒരു പുരാതന നഗരവും നഗരപഞ്ചായത്തുമാണ് രാജ്ഗിർ (ചരിത്രപരമായി ഗിരിവരാജ് എന്നറിയപ്പെടുന്നു). മഗധ സാമ്രാജ്യത്തിന്റെ ആദ്യത്തെ തലസ്ഥാനമായിരുന്നു രാജ്ഗീർ നഗരം (പുരാതന രാജഗ്രഹ; പാലി: രാജഗാഹ). പിന്നീട് ഇത് മൗര്യ സാമ്രാജ്യമായി പരിണമിച്ചു. ഇന്ത്യയിലെ ഏറ്റവും വലിയ സാഹിത്യ ഇതിഹാസമായ മഹാഭാരതത്തിൽ ജരാസന്ധൻ രാജാവിലൂടെ നഗരത്തെ പരാമർശിക്കുന്നു. ബിസി 1000 ത്തോളം വർഷം പഴക്കമുള്ള സെറാമിക്സ് നഗരത്തിൽ കണ്ടെത്തിയിട്ടുണ്ടെങ്കിലും ഇതിന്റെ ഉത്ഭവ തീയതി അജ്ഞാതമാണ്. 2,500 വർഷം പഴക്കമുള്ള സൈക്ലോപിയൻ മതിൽ (സൈക്ലോപിയൻ കൊത്തുപണി) നഗരത്തിലാണ് സ്ഥിതി ചെയ്യുന്നത്. ജൈനമതത്തിലും ബുദ്ധമതത്തിലും ഈ പ്രദേശം ശ്രദ്ധേയമാണ്. ഇരുപതാം ജൈന തീർത്ഥങ്കർ മുനിസുവരതയുടെ ജന്മസ്ഥലമായിരുന്നു ഇത്. അരിഹന്ത് മഹാവീരനും ഗൗതമ ബുദ്ധനുമായി ഈ നഗരത്തിന് അടുത്ത ബന്ധമുണ്ട്. ബിസി ആറാം നൂറ്റാണ്ടിലും അഞ്ചാം നൂറ്റാണ്ടിലും മഹാവീരനും ബുദ്ധനും രാജ്ഗീറിൽ തങ്ങളുടെ വിശ്വാസങ്ങൾ പഠിപ്പിച്ചു. പുരാതന നളന്ദ സർവകലാശാല സ്ഥിതിചെയ്യുന്നത് രാജ്ഗീറിനടുത്താണ്. 210-ൽ രാജ്ഗീറിൽ സ്ഥാപിതമായതാണ് സമകാലിക നളന്ദ സർവകലാശാല. ബുദ്ധൻ പ്രബുദ്ധത നേടിയ മഹാക്ഷേത്രത്തിൽ വജ്ര സിംഹാസനം (വജ്രാസന) സ്ഥാപിക്കുമ്പോൾ രാജ്ഗിർ വഴിയാണ് മൗര്യ ചക്രവർത്തി അശോകൻ ബിസി 250 ഓടെ ബോധ ഗയയിലേക്ക് പോയത്.
ചരിത്രം
ഹരിയങ്ക രാജവംശമായ കിംഗ്സ് ബിംബിസാര (ബിസി 558–491), അജാതശത്രു (ബിസി 492–460) എന്നിവരുമായുള്ള ബന്ധത്തിന് രാജ്ഗീർ പ്രശസ്തമാണ്. അജാതശത്രു തന്റെ പിതാവ് ബിംബസാരയെ ഇവിടെ തടവിലാക്കി. ബുദ്ധന്റെ രാജകീയ സമകാലികരായ ബിംബിസാര, അജാതശത്രു എന്നിവരാണ് ഇതിന്റെ നിർമ്മാണത്തിന് കാരണക്കാരെന്ന് ഉറവിടങ്ങൾ അംഗീകരിക്കുന്നില്ല. തലസ്ഥാനം പാടലിപുത്രയിലേക്ക് (ആധുനിക പട്ന) മാറ്റിയതിന്റെ ബഹുമതിയും അജാതശാത്രുവിനുണ്ട്. "രാജാവിന്റെ ഭവനം" അല്ലെങ്കിൽ "രാജകീയ ഭവനം" എന്നർത്ഥമുള്ള രാജഗ്രഹയിൽ നിന്നാണ് രാജ്ഗീർ എന്ന പേര് വന്നത്. അല്ലെങ്കിൽ രാജ്ഗീർ എന്ന വാക്കിന്റെ ഉത്ഭവം അതിന്റെ അർത്ഥം "രാജകീയ പർവ്വതം" എന്നായിരിക്കാം. ബിസി അഞ്ചാം നൂറ്റാണ്ട് വരെ മഗധ രാജാക്കന്മാരുടെ പുരാതന തലസ്ഥാനനഗരമായിരുന്നു ഇത്. അജാതശത്രുവിന്റെ മകൻ ഉദയ്ൻ (ബിസി 460–440) തലസ്ഥാനം പാടലിപുത്രയിലേക്ക് മാറ്റി. അക്കാലത്ത് ഇതിനെ രാജഗ്രഹ എന്നാണ് വിളിച്ചിരുന്നത്. അത് 'രാജപദവിയിലുള്ള വീട്' എന്ന് അർത്ഥമാക്കുന്നു.
ക്രി.മു. 413-ൽ ശിശുനാഗ ശിശുനാഗ രാജവംശം സ്ഥാപിച്ചു. പാടലിപുത്രയിലേക്ക് മാറ്റുന്നതിനുമുമ്പ് രാജ്ഗീർ ഇതിന്റെ പ്രാരംഭ തലസ്ഥാനമായി.
മഹാഭാരതം ഇതിഹാസത്തിൽ ഇതിനെ ഗിരിവരാജ എന്ന് വിളിക്കുകയും അതിന്റെ രാജാവായ ജരസന്ധന്റെ കഥയും പാണ്ഡവ സഹോദരന്മാരുമായും അവരുടെ സഖ്യകക്ഷികളായ കൃഷ്ണനുമായുള്ള യുദ്ധത്തെക്കുറിച്ചും വിവരിക്കുന്നു. ഈ സ്ഥലത്ത് നിന്ന് ജരസന്ധനെ 17 തവണ കൃഷ്ണൻ പരാജയപ്പെടുത്തിയിരുന്നു. പതിനെട്ടാം തവണ കൃഷ്ണൻ യുദ്ധം ചെയ്യാതെ യുദ്ധഭൂമി വിട്ടു. ഇക്കാരണത്താൽ കൃഷ്ണനെ 'രണച്ചോർ' (യുദ്ധഭൂമി വിട്ടുപോയ ഒരാൾ) എന്നും വിളിക്കുന്നു. ഭീമനും (പാണ്ഡവരിൽ ഒരാളായ) അന്നത്തെ മഗധരാജാവായിരുന്ന ജരസന്ധനും തമ്മിലുള്ള ഗുസ്തി മത്സരം മഹാഭാരതത്തിൽ വിവരിക്കുന്നു. മുറിവേറ്റ അവയവങ്ങൾ വീണ്ടും ചേരുന്നതിനാൽ ജരസന്ധൻ അജയ്യനായിരുന്നു. ഐതിഹ്യം അനുസരിച്ച്, ഭീമൻ ജരസന്ധനെ രണ്ടായി വിഭജിക്കുകയും പരസ്പരം എതിർവശത്ത് അഭിമുഖീകരിക്കുന്ന രണ്ട് ഭാഗങ്ങളും ചേരാൻ കഴിയാത്തവിധം എറിയുകയും ചെയ്തു. പ്രസിദ്ധമായ ജരസന്ധന്റെ അഖാര (ആയോധനകല അഭ്യസിക്കുന്ന സ്ഥലം) ഇവിടെ സ്ഥിതിചെയ്യുന്നു. ജൈന, ബുദ്ധമതഗ്രന്ഥങ്ങളിലും ഇവിടം പരാമർശിക്കപ്പെടുന്നു. പക്ഷേ ഭൂമിശാസ്ത്രപരമായ പശ്ചാത്തലം ഇല്ലാതെ സ്ഥലനാമങ്ങളുടെ ഒരു പരമ്പര നൽകുന്നു. ചൈനീസ് ബുദ്ധ തീർത്ഥാടകരുടെ, പ്രത്യേകിച്ച് ഫാക്സിയൻ, സുവാൻസാങ് എന്നിവരുടെ കൃതികളിൽ അവയെയും മറ്റ് സ്ഥലങ്ങളെയും പരാമർശിക്കുന്നതിനെ അടിസ്ഥാനമാക്കിയുള്ളതാണ് ഈ സ്ഥലങ്ങൾ കണ്ടെത്താനുള്ള ശ്രമം.
പ്രത്യേകിച്ചും സുവാൻസാങ്ങിന്റെ അടിസ്ഥാനത്തിലാണ് പ്രദേശം പഴയതും പുതിയ രാജ്ഗീറും ആയി വിഭജിച്ചിരിക്കുന്നത്. ആദ്യത്തേത് ഒരു താഴ്‌വരയ്ക്കകത്താണ് സ്ഥിതിചെയ്യുന്നത്. ചുറ്റും താഴ്ന്ന കുന്നുകളായ രാജ്ഗീർ കുന്നുകൾ വലയം ചെയ്തിരിക്കുന്നു. കുന്നുകളുടെ ഉച്ചിയിലൂടെ കടന്നുപോകുന്ന സൈക്ലോപിയൻ മതിലുകളുടെ ഒരു സമുച്ചയമായ ഔട്ടർ ഫോർട്ടിഫിക്കേഷനുമായി ബന്ധപ്പെട്ട് മണ്ണുകൊണ്ട് നിർമ്മിതമായ വരമ്പുകൊണ്ട് അതിർത്തി നിർണ്ണയിക്കുന്നു.
ഗൗതമ ബുദ്ധൻ മാസങ്ങളോളം ധ്യാനിക്കുകയും പ്രസംഗിക്കുകയും ചെയ്തത് ഗ്രിദ്രകുടയിൽ ('കഴുകന്മാരുടെ മല') ആണ്. അദ്ദേഹം തന്റെ പ്രസിദ്ധമായ ചില പ്രസംഗങ്ങളിലൂടെ മഗധയിലെ ബിംബിസാര രാജാവിനെയും മറ്റു പലരെയും ബുദ്ധമതത്തിലേക്ക് നയിച്ചു. ബുദ്ധൻ തന്റെ പ്രസിദ്ധമായ അതനാട്ട്യ സൂത്രം ഇവിടെ പ്രസംഗിച്ചു.
കുന്നുകളിലൊന്നിൽ മഹാ കശ്യപയുടെ നേതൃത്വത്തിൽ ആദ്യത്തെ ബുദ്ധസമിതി നടന്ന സപ്തപർണി ഗുഹയുണ്ട്.
ജൈനമതം, ബുദ്ധമതം എന്നീ രണ്ട് മതങ്ങളുടെയും സ്ഥാപകരുടെ ഓർമ്മയ്ക്കായി ഇവിടം പവിത്രമാണ്. ചരിത്രപരമായി മഹാവീരനും ബുദ്ധനുമായി ഇവിടം ബന്ധപ്പെട്ടിരിക്കുന്നു.
ഭൂമിശാസ്ത്രവും കാലാവസ്ഥയും
വൈഭാര, രത്‌ന, സൈല, സോന, ഉദയ, ഛത്ത, വിപുല എന്നീ ഏഴ് കുന്നുകളാൽ ചുറ്റപ്പെട്ട ഒരു താഴ്വരയിലാണ് നഗരം. പട്ടണത്തിന്റെ പ്രാന്തപ്രദേശങ്ങളിലൂടെ പഞ്ചൻ നദി ഒഴുകുന്നു.
ചൂടുവെള്ള കുളങ്ങൾ കാരണം രാജ്ഗീർ ശീതകാല ആരോഗ്യ റിസോർട്ടായി വികസിച്ചു. ഈ സ്‌നാനത്തൊട്ടികളിൽ ചില ചർമ്മരോഗങ്ങൾ ഭേദമാക്കാൻ സഹായിക്കുന്ന ഔഷധ ഗുണങ്ങൾ അടങ്ങിയിട്ടുണ്ട്. വിശ്വ ശാന്തി സ്തൂപം (പീസ് പഗോഡ), മഖ്ദൂം കുന്ദ്, രത്‌നഗിരി കുന്നുകൾക്ക് മുകളിൽ ബുദ്ധന്റെ ജാപ്പനീസ് ഭക്തർ നിർമ്മിച്ച വിഹാരങ്ങൾ എന്നിവയിലേക്ക് കയറുന്ന റോപ്‌വേയാണ് ഈ പ്രദേശത്തെ മറ്റൊരു ആകർഷണം.
താപനില: പരമാവധി 44 ° C (111.2 ° F), കുറഞ്ഞത് 20 ° C (68 ° F). ശൈത്യകാല താപനില: പരമാവധി 28 ° C (82.4 ° F), കുറഞ്ഞത് 6 ° C (42.8 ° F). മഴ: 1,860 മിമി (ജൂൺ പകുതി മുതൽ സെപ്റ്റംബർ പകുതി വരെ) വരണ്ട / ഊഷ്മള സീസൺ: ഒക്ടോബർ മുതൽ മാർച്ച് വരെ
ബാഹ്യ ലിങ്കുകൾ
വർഗ്ഗം:ഇന്ത്യയിലെ ബുദ്ധ തീർത്ഥാടന കേന്ദ്രങ്ങൾ
ജ്യോത്സ്ന മിലൻ
ഗുജറാത്തി സാഹിത്യകാരിയും വിവർത്തകയുമായിരുന്നു ജ്യോത്സ്ന മിലൻ .(ജ:1941 ജൂലൈ 19-മുംബൈ മ: 5 മെയ് 2014) ഗുജറാത്തി സാഹിത്യത്തിലും ഇംഗ്ലീഷ് സാഹിത്യത്തിലും ബിരുദാനന്തര ബിരുദം നേടിയിട്ടുണ്ട്. സ്ത്രീ ശാക്തീകരണപ്രവർത്തനങ്ങളിലും പങ്കെടുത്തിരുന്നു.ഗുജറാത്തി കവിതകളും ഇളാ.ആർ.ഭട്ടിന്റെ കൃതികളും പരിഭാഷപ്പെടുത്തിയിട്ടുണ്ട്.വനിതകൾക്കുള്ള പത്രമായ അനസൂയയുടെ പത്രാധിപരായി 20 വർഷത്തിലേറെ സേവനമനുഷ്ഠിച്ചു.
നോവലുകൾ
മധ്യപ്രദേശ് സർക്കാർ ഏർപ്പെടുത്തിയ മുക്തിബോധ്ഫെലോഷിപ്പും (1985-86), മാനവശേഷി വികസന മന്ത്രാലയം ഏർപ്പെടുത്തിയ (1993) സീനിയർ ഫെലോഷിപ്പും ജ്യോത്സ്നയ്ക്കു ലഭിക്കുകയുണ്ടായി.
അവലംബം
വർഗ്ഗം:ഗുജറാത്തി കവികൾ വർഗ്ഗം:പത്രപ്രവർത്തകർ വർഗ്ഗം:1941-ൽ ജനിച്ചവർ
തീക്കടൽ
തീക്കടൽ 1980-ൽ ഇറങ്ങിയ നവോദയ അപ്പച്ചൻ സംവിധാനവും നിർമ്മാണവും ചെയ്ത ഒരു മലയാളചലച്ചിത്രമാണ്. പ്രധാന അഭിനേതാക്കൾ പ്രേംനസീർ, മധു, സുകുമാരൻ, ശ്രീവിദ്യ എന്നിവരാണ്. ഗുണ സിംഗ് ആണ് സംഗിത സംവിധാനം നിർവഹിച്ചിരിക്കുന്നത്.
==താരനിര == {| class="wikitable" ! ക്ര.നം. !! താരം !!വേഷം
==പാട്ടരങ്ങ് == ഗാനങ്ങൾ :ബിച്ചു തിരുമല ഏ പി ഗോപാലൻ ഈണം :ഗുണ സിംഗ്. കുമരകം രാജപ്പൻ
പുറത്തേക്കുള്ള കണ്ണികൾ
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ഗുണസിങ് സംഗീതം നൽകിയ ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:നവോദയ അപ്പച്ചൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
ദിഹ്യ അൽ-കൽബി
ദിഹ്യ ഇബ്ൻ ഖലീഫ അൽ-കൽബി (دِحْيَة ٱبْن خَلِيفَة ٱلْكَلْبِيّ, Diḥya al-Kalbī), ചിലപ്പോൾ ദഹ്യാഹ് എന്ന് ഉച്ചരിക്കുന്നു, റോമൻ ചക്രവർത്തിയായ ഹെരാക്ലിയസിന് ഇസ്ലാമിക പ്രവാചകൻ മുഹമ്മദിന്റെ സന്ദേശം കൈമാറിയ ദൂതനായിരുന്നു.
നേസോലാക്രിമൽ ഡക്റ്റ്
അധികമായി ഉത്പാദിക്കപ്പെടുന്ന കണ്ണുനീരാണ് നാളത്തിലൂടെ മൂക്കിനുള്ളിലെ നേസൽ മീറ്റസിലേക്ക് ഒഴുകുന്നത്. ഒരു വ്യക്തി കരയുമ്പോഴോ അലർജിയിൽ നിന്ന് കണ്ണുകളിൽ വെള്ളം നിറയുമ്പോഴൊ മൂക്കൊലിപ്പ് ഉണ്ടാകുന്നത് ഇതു കാരണമാണ്. ചില കണ്ണ് തുള്ളിമരുന്നുകൾ കണ്ണിൽ നിന്ന് നേസൽ കാവിറ്റിയിൽ എത്തി അനാവശ്യ പാർശ്വഫലങ്ങൾ ഉണ്ടാകുന്നത് തടയാൻ അത്തരം തുള്ളിമരുന്നുകൾ കണ്ണിൽ പ്രയോഗിക്കുമ്പോൾ, കണ്ണിനു താഴെ വിരലുകൊണ്ട് അമർത്തി നേസോലാക്രിമൽ നാളം അടയ്ക്കാൻ ശുപാർശചെയ്യുന്നു.
ലാക്രിമൽ സഞ്ചിയിലെന്നപോലെ, മ്യൂക്കസ്-സ്രവിക്കുന്ന ഗോബ്ലറ്റ് സെല്ലുകൾ അടങ്ങിയ സ്ട്രാറ്റേറ്റഡ് കോളമ്നാർ എപിത്തീലിയമാണ് ഈ നാളിയിൽ ഉള്ളത്, അതിനു ചുറ്റും ബന്ധിത ടിഷ്യുവും ഉണ്ട്.
ക്ലിനിക്കൽ പ്രാധാന്യം
നേസോലാക്രിമൽ നാളത്തിന് തടസ്സം സംഭവിക്കാം. ഇത് എപ്പിഫോറ (ക്രോണിക് ലോ-ഗ്രേഡ് നേസോലാക്രിമൽ ഡക്റ്റ് ഒക്ലൂഷൻ) എന്നറിയപ്പെടുന്ന കണ്ണീരിന്റെ അമിതപ്രവാഹത്തിലേക്ക് നയിക്കുന്നു. ജന്മനായുള്ള് തടസ്സം നാളത്തിന്റെ സിസ്റ്റിക് വികാസത്തിന് കാരണമാകും, ഇതിനെ ഡാക്രിയോസിസ്റ്റോസീൽ അല്ലെങ്കിൽ ടിമോ സിസ്റ്റ് എന്ന് വിളിക്കുന്നു. വരണ്ട കണ്ണ് രോഗമുള്ളവർക്ക് ദ്രാവകത്തിന്ടെ മൂകിലേക്കുള്ള ഒഴുക്ക് പരിമിതപ്പെടുത്താനും ഈർപ്പം നിലനിർത്താനും നാളങ്ങൾ അടയ്ക്കുന്ന പഞ്ച് പ്ലഗുകൾ ഘടിപ്പിക്കാം.
നേസോലാക്രിമൽ നാളം അടങ്ങിയിരിക്കുന്ന കനാലിനെ നേസോലാക്രിമൽ കനാൽ എന്ന് വിളിക്കുന്നു.
മനുഷ്യരിൽ, പുരുഷന്മാരിലെ കണ്ണുനീർ ഡക്റ്റുകൾ സ്ത്രീകളേക്കാൾ വലുതായിരിക്കും.
പുറം കണ്ണികൾ
വർഗ്ഗം:നേത്ര ഘടന
സംഗത്പൂർ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സംഗത്പൂർ ൽ 462 വീടുകൾ ഉണ്ട്. ആകെ ജനസംഖ്യ 2263 ആണ്. ഇതിൽ 1163 പുരുഷന്മാരും 1100 സ്ത്രീകളും ഉൾപ്പെടുന്നു. സംഗത്പൂർ ലെ സാക്ഷരതാ നിരക്ക് 74.15 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സംഗത്പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 214 ആണ്. ഇത് സംഗത്പൂർ ലെ ആകെ ജനസംഖ്യയുടെ 9.46 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 719 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 638 പുരുഷന്മാരും 81 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 76.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 44.92 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സംഗത്പൂർ ലെ 1371  പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
പിൻഗാമി
രഘുനാഥ് പലേരിയുടെ തിരക്കഥയിൽ സത്യൻ അന്തിക്കാട് സംവിധാനം ചെയ്ത് 1994-ൽ പുറത്തിറങ്ങിയ മലയാളചലച്ചിത്രമാണ് പിൻഗാമി. മോഹൻലാൽ ക്യാപ്റ്റൻ വിജയ്‌ മേനോൻ ആയി പ്രധാന വേഷമിട്ടു. കനക, തിലകൻ,  ജഗതി ശ്രീകുമാർ തുടങ്ങിയവർ പ്രധാന വേഷങ്ങളിൽ അഭിനയിച്ചു. ചിത്രത്തിന്റെ സംഗീതം ജോൺസണും ഗാനരചന കൈതപ്രവും നിർവഹിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ‏‎ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:കൈതപ്രം-ജോൺസൺ ഗാനങ്ങൾ വർഗ്ഗം:കൈതപ്രത്തിന്റെ ഗാനങ്ങൾ
ദ നെയിംസേക്ക്
ഝുംപാ ലാഹിരിയുടെ പ്രഥമ നോവലാണ് ദി നെയിംസേക്ക്. ആദ്യം ഒരു നൊവെല്ല ആയി ദി ന്യു യോർക്കറിൽ പ്രസിധീകരിച്ചു പോന്ന കൃതി പിന്നീട് ഒരു മുഴുനീള നോവൽ ആയി പുസ്തക രൂപത്തില് 2003-ൽ പ്രസിധീകരിച്ചു. കൊൽക്കത്തയിൽ നിന്നും ബോസ്റ്റണിലേക്ക് മാറിത്താമസിച്ച ഒരു ഭാരതീയകുടുബം അഭിമുഖീകരിക്കേണ്ടി വന്ന സാമൂഹികവും ,വൈകാരികവും ,മതപരമായും മറ്റും ഉള്ള സംഘർഷങ്ങളാണ് ഈ കൃതിയുടെ ഇതിവൃത്തം.
പശ്ചാത്തലം
തങ്ങൾക്കു സുപരിചിതമായ ചുറ്റുവട്ടം വിട്ടു മറ്റൊരിടത്തേക്കു ജീവിതം പറിച്ചുനടാൻ ശ്രമിച്ച ബംഗാളി കുടുംബത്തിന്റെ കഥയാണ് നോവലിൽ പ്രതിപാദിച്ചിരിക്കുന്നത്.
പ്രധാന കഥാപാത്രങ്ങൾ ആയ അഷിമയും ഭർത്താവ് അശോകും ഭാരതത്തിലെ കൊൽക്കത്ത വിട്ടു അമേരിക്കയിലെ ബോസ്റ്റണിൽ താമസമാക്കുന്നതു മുതലാണ് കഥ തുടങ്ങുന്നത്. ചില പ്രത്യേക സാഹചര്യത്തിൽ അവരുടെ ആദ്യത്തെ പുത്രന് "ഗോഗോൾ" എന്നു നാമകരണം ചെയ്യേണ്ടതായി വരുന്നു. ഈയൊരു സംഭവം അവന്റെ ജീവിതത്തിലുടനീളം അവനെ വേട്ടയാടുന്നു.
ചുരുക്കം
വിദ്യാലയത്തിൽ ചേർക്കാൻ പോയപ്പോൾ ഗൊഗോളിന്റെ രക്ഷിതാക്കൾ അവന്റെ പേരു "നിഖിൽ" എന്നാക്കി രേഖപ്പെടുത്താൻ പ്രധാനാദ്ധ്യപകയോട് അഭ്യർത്ഥിക്കുകയുണ്ടായി പക്ഷെ കുഞ്ഞു ഗൊഗോലിന്റെ താത്പര്യ പ്രകാരം "ഗൊഗോള്" എന്ന നാമം മാറ്റിയില്ല. പക്ഷെ മുതിർന്നു വരുമ്പോഴേക്ക് ഗൊഗോൾ തന്റെ നാമം വെറുക്കാൻ തുടങ്ങി. ഒടുവിൽ കോളേജിൽ ചേരുന്നതിനു മുന്നെ അവൻ തന്റെ പേര് നിയമപരമായി "നിഖിൽ" എന്നാക്കി. പേരിലെ മാറ്റത്തിലൂടെ അവന് തന്റെ സ്വത്വത്തെ തന്നെ മാറ്റാന് ആഗ്രഹിച്ചു. മരിജ്വാന വലിച്ചും പലരുമായും ബന്ധം സ്ഥാപിച്ചും അവന് അടിമുടി അമേരിക്കക്കാരന് ആവാൻ ശ്രമിച്ചു കൊണ്ടിരുന്നു. ഇതു തന്റെ കുടുംബവുമായുള്ള ദൂരം വളർത്തി.
ഒരു തവണ തന്റെ വീട്ടിലേക്കു വരുന്ന വഴി, അവന്റെ തീവണ്ടി ചെറിയൊരു അപകട കാരണം വൈകിയെത്തുവാന് ഇടവരുന്നു. ഈ വാർത്ത കേട്ട അശോക് അസ്വസ്ഥനാകുന്നു. ഗൊഗോൾ എന്ന പേരു വരാൻ ഇടയാക്കിയ തീവണ്ടി അപകടത്തെപ്പറ്റി അശോക് തന്റെ മകനോടു പറയുന്നു. ഇതു കേട്ടു അസ്വസ്ഥനാകുന്ന നിഖിൽ, തന്റെ പേരു മാറ്റിയതിൽ അതിയായി പശ്ചാത്തപിക്കുന്നു. മുന്നെ തന്നെ ഇക്കാര്യം അറിയിക്കാത്തതിൽ അശോകിനൊടു കുപിതനാകുന്നു. എന്നാൽ മുന്നെ താന് ഇതു മകനോടു പറയാന് തുനിഞ്ഞതാണെങ്കിലും അതു മനസ്സിലാക്കാൻ നിഖിൽ തയ്യാറായിരുന്നില്ലെന്നു തോന്നിയതിനാലാണു പറയാതിരുന്നതെന്നു അശോക് അറിയിക്കുന്നു.
ബിരുദമെടുത്തതിനു ശേഷം നിഖില് ന്യൂയോർക്കിൽ ഒരു ജോലി സമ്പാദിക്കുകയും താമസം അവിടുത്തേക്കു മാറ്റുകയും ചെയ്യുന്നു. അവിടെ വച്ചു അവന് മാക്സിൻ എന്ന യുവതിയുമായി പ്രണയത്തിലാകുന്നു. ഉടനെ തന്നെ താമസം അവളുടെ വീട്ടില് അവളുടെ കുടുംബത്തോടു കൂടി മാറുന്നു.
നിഖിൽ മാക്സിനെ അവന്റെ വീട്ടുകാർക്കു പരിചയപ്പെടുത്തുന്നു. എന്നല് അഷിമയ്ക്കു ഈ ബന്ധം ഒട്ടും ഇഷ്ടമല്ലായിരുന്നു. ഇതു അധിക കാലം നീണ്ടു നിൽക്കില്ല എന്നു ഉറപ്പു പറഞ്ഞു ആശ്വസിക്കുന്നു. ഈ ഒരു സംഭവം നടന്നു അധിക നാളു കഴിയും മുമ്പെ അശോക് ഒഹായോവിൽ പഠിപ്പിച്ചു കൊണ്ടിരിക്കെ ആകസ്മിമകായി മരണപ്പെടുന്നു. അച്ഛന്റെ ചിതാഭസ്മം സ്വീകരിക്കാന് ഒഹിയോവില് പോയി തിരിച്ചു വന്ന നിഖിൽ തന്റെ കുടുംബവുമായി കൂടുതൽ സമയം ചിലവഴിക്കാൻ ആഗ്രഹിക്കുന്നു. ഇതെ തുടർന്നു മാക്സിനുമായി തെറ്റിപ്പിരിയുന്നു.
അമ്മയുടെ നിർബന്ധപ്രകാരം നിഖിൽ പിന്നീട് മൌഷമി എന്ന ബംഗാളി പെൺകുട്ടിയെ പരിചയപ്പെടുകയും തുടർന്നു അവളുമായി പ്രണയത്തിലാവുകയും കല്യാണം കഴിക്കുകയും ചെയ്യുന്നു.പക്ഷെ കല്യാണത്തിനു ശേഷം മൌഷമി തന്റെ പഴയ സുഹൃത്ത് ഗ്രഹാമുമായി പ്രണയത്തിലാകുന്നു. നിഖിൽ മൌഷമിയുമായുമുള്ള ബന്ധം ഉപേക്ഷിക്കുന്നു. തന്റെ സഹോദരി സോണിയ, ബെൻ എന്ന അമേരിക്കന് യുവാവുമായുമുള്ള വിവാഹ ബന്ധത്തിനൊരുങ്ങുന്നു. അതോടെ വല്ലാത്തൊരു ഏകാന്തത നിഖിലിനെ മൂടുന്നു. നിഖിൽ, ഗൊഗൊൾ എന്ന നാമം അഗീകരിക്കാൻ തയ്യാറാവുന്നു. തന്റെ അച്ഛൻ വളരെ വർഷങ്ങൾക്കു മുന്നെ തനിക്കു സമ്മാനിച്ച ഗൊഗോളിന്റെ കഥാ സംഹാരം വായിക്കാനൊരുങ്ങുന്നു.
സിനിമ
മീരാ നായർ ഈ നോവലിനെ ആധാരമാക്കി എടുത്ത ഇതെ പേരിലുള്ള സിനിമ 2006 മാർച്ചിൽ അമേരിക്ക, കാനഡ, ബ്രിട്ടന് , ഇന്ത്യ എന്നിവിടങ്ങളിൽ പ്രദർശനത്തിനെത്തി.
ബംഗാളി പരിവർത്തനം
സമനാമി എന്ന പേരില് ഈ നോവല് ബംഗാളിയിൽ പരിവർത്തനം ചെയ്തു.
അവലംബം
വർഗ്ഗം:ഇംഗ്ലീഷ് നോവലുകൾ
കോസ്റ്റ നമോയിൻസു
കോസ്റ്റ നമോയിൻസു (ജനുവരി 1986 ജനനം 6) ഇന്ത്യൻ സൂപ്പർ ലീഗിൽ  കേരള ബ്ലാസ്റ്റേഴ്സ് എഫ്സി ക്കുവേണ്ടി വൈസ് കാപ്റ്റനായും പ്രതിരോധനിരക്കാരനായുംകളിക്കുന്ന ഒരുപ്രൊഫഷണൽ ഫുട്ബോളർ ആണ്. സിംബാബ്വെക്കാരനായ അദ്ദേഹം. മാസ്വിംഗോ യുണൈറ്റഡിനൊപ്പം സീനിയർ കരിയർ ആരംഭിച്ചു. 2008-ൽ അദ്ദേഹം പോളണ്ടിലേക്ക് ലോവർ-ലീഗ് ക്ലബായ കെ.എസ്. അവൻ സ്വിച്ച് ജഗ്łഎ̨ബിഎ ലുബിന് 2010 ൽ ജഗ്łഎ̨ബിഎ ലുബിന് ശാശ്വതമായി ഇൻ ചെയ്യുന്നതിന് മുമ്പ് രണ്ട് വർഷം വായ്പ. 2013 ൽ അദ്ദേഹം സ്പാർട്ട പ്രാഗിൽ ഒപ്പിട്ടു. ഏഴ് വർഷം അവിടെ ചെലവഴിച്ച ശേഷം 2020 ൽ ക്ലബ് വിട്ട് ഇന്ത്യൻ സൂപ്പർ ലീഗ് ക്ലബ്ബായ കേരള ബ്ലാസ്റ്റേഴ്സ് എഫ്‌സിയിൽ ചേർന്നു .സിംബാബ്‌വെ പ്രതിരോധ താരം കോസ്റ്റ നമോയിൻസു കേരള ബ്ലാസ്റ്റേഴ്‌സുമായി കരാറിൽ ഒപ്പുവച്ചു
ആദ്യകാലജീവിതം
ഹരാരെയിൽ ജനിച്ച കോസ്റ്റ മാതാപിതാക്കളും നഗരത്തിലും മുത്തച്ഛനോടൊപ്പം ഗ്രാമപ്രദേശത്തും വളർന്നു. അവിടെ സ്ഥിരമായി താമസിക്കാൻ മാതാപിതാക്കളുടെ വീട്ടിൽ മതിയായ ഇടമില്ല, അതിനാൽ നഗരത്തിലുടനീളമുള്ള സുഹൃത്തുക്കളുമായും മറ്റ് ബന്ധുക്കളുമായും താമസിക്കാൻ അദ്ദേഹം നിർബന്ധിതനായി. മിഡിൽ സ്കൂളിൽ പഠിക്കുമ്പോൾ ഒരു ക്ലബ്ബിനായി ഫുട്ബോൾ കളിക്കാൻ തുടങ്ങി, അത് വിദ്യാഭ്യാസ ഫീസും താമസവും നൽകി.
ഔദ്യോഗിക ജീവിതത്തിന്റെ ആദ്യകാലം
മാസ്വിംഗോ യുണൈറ്റഡിനായി സിംബാബ്‌വെയിലെ ആദ്യ ലീഗിൽ കളിക്കുമ്പോൾ, പോളണ്ടിലേക്ക് അയച്ച ഒരു ഏജന്റാണ് നമോയിൻസുവിനെ കണ്ടെത്തിയത്, അവിടെ അഞ്ചാം ഡിവിഷൻ അമേച്വർ ടീമായ കെ എസ് വിസ ഉസ്ട്രോനിയകയ്ക്ക് വേണ്ടി കളിക്കാൻ തുടങ്ങി.
സാഗബി ലുബിൻ
2008 ജൂലൈയിൽ, സാഗബി ലുബിനിൽ വായ്പയെടുത്ത് 2010 ൽ സ്ഥിരമായി ഒപ്പിടുന്നതിന് മുമ്പ്. ലുബിനിൽ ആയിരുന്നപ്പോൾ, പോളിഷ് ലീഗിലെ ഏറ്റവും ഉയർന്ന റേറ്റിംഗുള്ള ലെഫ്റ്റ് ബാക്ക് ആയി അദ്ദേഹം മാറി.
സ്പാർട്ട പ്രാഗ്
2013 ൽ പോളണ്ടിൽ നിന്ന് പുറത്തുകടക്കാൻ അദ്ദേഹം ചെക്ക് സൈഡ് എസി സ്പാർട്ട പ്രാഗുമായി കരാർ ഒപ്പിട്ടു. റഷ്യ, ജർമ്മനി, തുർക്കി എന്നിവിടങ്ങളിൽ നിന്നും അദ്ദേഹത്തിന് ഓഫറുകൾ ലഭിച്ചിരുന്നു. സ്പാർട്ട പ്രാഗിന് വേണ്ടി 2013 ജൂലൈ 21 ന് വൈസോസിന ജിഹ്ലാവയ്‌ക്കെതിരെ 4–1ന് ജയിച്ചു. ക്ലബ്ബിനായുള്ള അദ്ദേഹത്തിന്റെ ആദ്യ ലീഗ് ഗോൾ 2013 ഓഗസ്റ്റ് 31 ന് ബാനക് ഓസ്ട്രാവയ്‌ക്കെതിരെ 4-1 ന് ജയിച്ചു. 64 ആം മിനുട്ടിൽ നേടിയ ഗോൾ, 26 ആം ഗോളിൽ നേടിയ സ്വന്തം ഗോളിനായി.
34 കാരന്റെ കരാർ പുതുക്കേണ്ടെന്ന് ക്ലബ് തീരുമാനിച്ചതിനെത്തുടർന്ന് 2020 ജൂലൈയിൽ നമോയിൻസു ക്ലബ് വിടുമെന്ന് പ്രഖ്യാപിച്ചിരുന്നു. സ്പാർട്ട പ്രാഗിനൊപ്പം ഏഴു വർഷം ചെലവഴിച്ചു. ചെക്ക് ടീമിനെ നായകനാക്കിയ ആദ്യ ആഫ്രിക്കൻ കളിക്കാരനായിരുന്നു അദ്ദേഹം.
കേരള ബ്ലാസ്റ്റേഴ്സ്
2020 ഒക്ടോബർ 10 ന് ഇന്ത്യൻ സൂപ്പർ ലീഗ് ടീമായ കേരള ബ്ലാസ്റ്റേഴ്സ് എഫ്‌സിയിൽ ഒരു വർഷത്തെ കരാറിൽ നമോയിൻസു ചേർന്നതായി official ദ്യോഗികമായി പ്രഖ്യാപിച്ചു. ബ്ലാസ്റ്റേഴ്സിനായി ഒപ്പിട്ടതിലൂടെ ക്ലബ്ബിനെ പ്രതിനിധീകരിക്കുന്ന ആദ്യത്തെ സിംബാബ്‌വെ കളിക്കാരനായി. 2020 നവംബർ 18 ന് ക്ലബ്ബിന്റെ പുതിയ സീസണിന് മുന്നോടിയായി ക്യാപ്റ്റനായി അദ്ദേഹത്തെ നിയമിച്ചു. 2020 നവംബർ 20 ന് എടി‌കെ മോഹൻ ബഗാനെതിരായ മത്സരത്തിൽ ബ്ലാസ്റ്റേഴ്സിനായി അരങ്ങേറ്റം കുറിച്ച ബ്ലാസ്റ്റേഴ്സിന് 1-0 തോൽവി.
അന്താരാഷ്ട്ര കരിയർ
സിംബാബ്‌വെ ദേശീയ ടീമിന്റെ ഭാഗമാണ് നമോയിൻസു. ഇതുവരെ 9 കളികളിൽ പങ്കെടുത്തിട്ടുണ്ട്. 2012 ഒക്ടോബർ 20 ന് മാച്ച് ഫിക്സിംഗിനായി നിരവധി സിംബാബ്‌വെ അന്താരാഷ്ട്ര രാജ്യങ്ങളിൽ ഏർപ്പെടുത്തിയ ആജീവനാന്ത വിലക്കിൽ നിന്ന് മോചിതരായവരിൽ ഒരാളാണ് അദ്ദേഹം. 2017 ആഫ്രിക്ക കപ്പ് ഓഫ് നേഷൻസ് യോഗ്യതാ മത്സരത്തിൽ സ്വാസിലാൻഡിനെതിരെ 2016 മാർച്ച് 28 ന് സിംബാബ്‌വെയ്ക്കായി നമോയിൻസു തന്റെ ആദ്യ ഗോൾ നേടി.
അന്താരാഷ്ട്ര ലക്ഷ്യങ്ങൾ
. Scores and results list Zimbabwe's goal tally first.
ക്ലബ്
മാസ്വിംഗോ യുണൈറ്റഡ്
സ്പാർട്ട പ്രാഗ്
ബാഹ്യ ലിങ്കുകൾ
വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1986-ൽ ജനിച്ചവർ
ആർ.പി. സേതു പിള്ളൈ
ഒരു തമിഴ് എഴുത്തുകാരനായിരുന്നു''' ആർ.പി. സേതു പിള്ള''' (ரா. பி. சேது பிள்ளை) (1896–1961), മദ്രാസ് സർവകലാശാലയിലെ അധ്യാപകനായിരുന്നു.
ജീവിതരേഖ
1896ൽ തിരുനെൽവേലി ജില്ലയിലെ രാജവല്ലിപുരത്തിൽ ജനിച്ചു. എൽ.എൽ.ബി പഠിച്ചതിനു ശേഷം വക്കീലായി സേവനമനുഷ്ഠിച്ചിരുന്നു. 1912 ജൂണിൽ പാളയങ്കോട്ടയിൽ വച്ച് മറൈമലൈ അടികളുടെ പ്രസംഗം കേട്ടതോടെയാണ് സേതു പിള്ളയ്ക്ക് തമിഴിനോടുള്ള താൽപ്പര്യം വർദ്ധിച്ചത്. തിരുനെൽവേലി മുനിസിപ്പൽ കൗൺസിലിന്റെ വൈസ് ചെയർമാനായിരുന്നു. 1930 മുതൽ 1936 വരെ അണ്ണാമലൈ സർവകലാശാലയിൽ അധ്യാപകനായി സേവനമനുഷ്ഠിച്ചു. 1936ൽ മദ്രാസ് സർവകലാശാലയിൽ സീനിയർ ലക്ചററായി ജോലി ലഭിച്ചു. 1946ൽ മദ്രാസ് സർവകലാശാലയിലെ തമിഴ് വിഭാഗത്തിന്റെ മേധാവിയായി സ്ഥാനക്കയറ്റം ലഭിച്ചു. 1946 മുതൽ 1961ൽ മരണം വരെ സേതു പിള്ളയായിരുന്നു മദ്രാസ് സർവകലാശാലയിലെ തമിഴ് വിഭാഗത്തിന്റെ മേധാവി. 1955ൽ തമിഴ് ഇമ്പം എന്ന കൃതിയ്ക്ക് കേന്ദ്ര സാഹിത്യ അക്കാദമി പുരസ്കാരം ലഭിച്ചു. കേന്ദ്ര സാഹിത്യ അക്കാദമി പുരസ്കാരം ലഭിച്ച ആദ്യത്തെ തമിഴ് എഴുത്തുകാരനാണ് സേതു പിള്ള. 1957ൽ അദ്ദേഹത്തിന് ഡി.ലിറ്റ് ബിരുദം ലഭിച്ചു. 25ലധികം പുസ്തകങ്ങൾ രചിച്ചിട്ടുണ്ട്. സൊല്ലിൻ ശെൽവർ എന്നായിരുന്നു അദ്ദേഹം അറിയപ്പെട്ടിരുന്നത്. 1954 വരെ കേന്ദ്ര സാഹിത്യ അക്കാദമി അംഗമായിരുന്നു. തമിഴ് സർവവിജ്ഞാനകോശത്തിന്റെ നിർമ്മാണത്തിൽ പ്രധാന പങ്ക് വഹിച്ചിരുന്നു. 1961ൽ അദ്ദേഹം അന്തരിച്ചു. എം.പി. ശിവജ്ഞാനത്തെ ചിലമ്പു ശെൽവർ എന്ന് ആദ്യമായി വിളിച്ചത് സേതു പിള്ള ആയിരുന്നു.
തമിഴ്
വേലിൻ വെട്രി തിരുവള്ളുവർ നൂൽ നയം
അവലംബം
വർഗ്ഗം:1896-ൽ ജനിച്ചവർ വർഗ്ഗം:1961-ൽ മരിച്ചവർ വർഗ്ഗം:തമിഴ് എഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
സമുദ്ര ജൈവവൈവിധ്യ രജിസ്റ്റർ (കേരളം)
തിരുവനന്തപുരം വലിയതുറ മുതൽ പുതുക്കുറിച്ചി വരെ 20 കിലോമീറ്റർ തീരത്തിലാണ് പഠനം നടത്തി, സംസ്ഥാന ജൈവവൈവിധ്യ ബോർഡ് പുറത്തിറക്കിയ ആധികാരിക ഗ്രന്ഥമാണ് സമുദ്ര ജൈവവൈവിധ്യ രജിസ്റ്റർ (കേരളം). തീരത്തുനിന്ന് പത്ത് കിലോമീറ്റർ നീളത്തിൽ നടത്തിയ പഠനത്തിൽ സമുദ്ര, തീരദേശജൈവവൈവിധ്യത്തിനു പുറമെ പ്രാദേശിക ജനവിഭാഗങ്ങളുടെ പരമ്പരാഗത വിജ്ഞാനം, സമുദ്രത്തിലെ കാലാവസ്ഥാ പ്രതിഭാസങ്ങൾ എന്നിവയും ഉൾപ്പെടുത്തിയിട്ടുണ്ട്.
ഉള്ളടക്കം
തീരത്തുനിന്ന് പത്ത് കിലോമീറ്റർ നീളത്തിൽ നടത്തിയ പഠനത്തിൽ സമുദ്ര, തീരദേശജൈവവൈവിധ്യത്തിനു പുറമെ പ്രാദേശിക ജനവിഭാഗങ്ങളുടെ പരമ്പരാഗത വിജ്ഞാനം, സമുദ്രത്തിലെ കാലാവസ്ഥാ പ്രതിഭാസങ്ങൾ എന്നിവയും ഉൾപ്പെടുത്തിയിട്ടുണ്ട്. അമിതമായ മത്സ്യബന്ധനത്തിന്റെ ദോഷങ്ങളും സമുദ്രസമ്പത്തുകളുടെ ശോഷണവും പഠനവിധേയമാക്കി. കടലിലെ ജീവജാലങ്ങളുടെയും വസ്തുക്കളുടെയും ചിത്രവും വിശദാംശങ്ങളും വിവരണങ്ങളും ഇതിലുണ്ട്.
അവലംബം
വർഗ്ഗം:കേരളത്തിലെ ജൈവവൈവിധ്യം
ഭാസുരാംഗി ബാലേ
സ്വാതിതിരുനാൾ രചിച്ച് മിശ്രചാപ്പിൽ സാവേരി രാഗത്തിൽ ചിട്ടപ്പെടുത്തിയ ഒരു പദമാണു് ഭാസുരാംഗി ബാലേ. കാമാതുരനായ കാമുകന്റെ ചിത്തവൃത്തികൾ വിവരിക്കുന്ന രീതിയിലാണു ഘടന.
അവലംബം
വർഗ്ഗം:സാവേരി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ വർഗ്ഗം:ശൃംഗാരരസപ്രധാനമായ കർണ്ണാടകസംഗീതകൃതികൾ
നാഡീസ്പന്ദനം
ലഘുചിത്രം ലഘുചിത്രം|ഇടത്ത് കൈയ്യിലെ നാഡിമിടിപ്പ് വലത് കൈയ്യവിരലുകൾ വച്ച് പരിശോധിക്കുന്നു. artery. ഹൃദയമിടിപ്പ് മൂലം  ധമനികളിൽ ഉണ്ടാവുന്ന സ്പന്ദനം സ്പർശത്തിലൂടെ തിരിച്ചറിയുന്നതാണ് Pulse അഥവാ നാഡീസ്പന്ദനം/നാഡീമിടിപ്പ് എന്ന് പറയുന്നത്. നെഞ്ചിടിപ്പ്, ഹൃദയമിടിപ്പ്, തുടിപ്പ്, ഹൃദയസ്പന്ദനം എന്നെല്ലാം പറയുന്നത് പൾസ് തന്നെയാണ്. ശരീരോപരിതലത്തിനടുത്തുള്ള ഏതെങ്കിലും അസ്ഥിക്ക് സമീപത്തുകൂടി പോകുന്ന ധമനി, ആ അസ്ഥിതിയോട് ചേർത്തുപിടിച്ച് സ്പന്ദനം എണ്ണിയാണ് പൾസ് അളക്കുന്നത്. കഴുത്തിലെ കരോട്ടിഡ് ധമനി, കൈമുട്ടിലെ ബ്രെകിയൽ ആർട്ടറി, കണങ്കൈയ്യിലെ റേഡിയൽ ധമനി, നാഭി പ്രദേശത്തെ ഫീമൊറൽ ആർട്ടറി എന്നിവ സ്പന്ദന നിർണ്ണയത്തിനു  സാധാരണ ഉപയോഗിക്കുന്നവയിൽ ചിലതാണ്. ഒരു മിനിറ്റിൽ എണ്ണുന്ന നാഡീസ്പന്ദനം തന്നെയാണ് ഒരു മിനിറ്റിലെ ഹൃദയത്തിന്റെ സ്പന്ദനവും. നെഞ്ചിനോട് ചെവി ചേർത്തു വച്ചോ  സ്റ്റെത്ത്സ്ക്കോപ്പിലൂടെയോ ഹൃദയമിടിപ്പ്/ പൾസ് നിർണ്ണയിക്കാവുന്നതാണ്. പൾസിന്റെ പഠനശാഖയ്ക്ക് സ്ഫിഗ്മോളജി (sphygmology) എന്നു പറയുന്നു.
ചരിത്ര പശ്ചാത്തലം
ഏറെ പുരാതനമായതും പഴഞ്ചൻ എന്ന് തോന്നിക്കുന്നതുമായ ഈ രോഗനിർണ്ണയ സംവിധാനം ആധുനിക വൈദ്യശാസ്ത്രത്തിന്റെ അടിസ്ഥാന പാഠങ്ങളിൽ ഒന്നായി തുടരുന്നു. പ്രാഥമിക ജീവലക്ഷണങ്ങളിൽ (primary vital signs) ഒന്നാണ് പൾസ് നിരക്ക്. ആധുനിക വൈദ്യത്തിന്റെ പിതാവ് എന്നും അറിയപ്പെടുന്ന ഗ്രീക്ക് ഭിഷഗ്വരനായ ഗേലൻ ആയിരിക്കാം ഇതിന്റെ പ്രാധാന്യത്തെപ്പറ്റി രേഖപ്പെടുത്തിയ ആദ്യ വൈദ്യൻ
ഹൃദയസ്പന്ദനം സൃഷ്ടിക്കുന്ന മർദ്ദതരംഗങ്ങൾ(Pressure waves ) ധമനീഭിത്തികളെ ചലിപ്പിക്കുന്നതാണ് പൾസ് ആയി കേൾക്കുകയോ, കാണുകയോ, സ്പർശിച്ചറിയുകയൊ ചെയ്യുന്നത്.
ഹൃദയമിടിപ്പിന്റെ എണ്ണവും നാഡിമിടിപ്പിന്റെ എണ്ണവും വ്യത്യാസപ്പെടുന്ന സന്ദർഭങ്ങൾ ഉണ്ടാകാം. അത്തരത്തിൽ  സംഭവിക്കുന്നത് ചില ഹൃദ്രോഗാവസ്ഥകൾ സംശയിക്കാൻ കാരണമാവുന്നു. Atrial fibrillation അത്തരത്തിലുള്ള ഒരവസ്ഥയാണ്.
ധമനികളിലേക്ക് നേരിയ കുഴലുകൾ (catheter) കടത്തി അവയെ transducer, oscillosope തുടങ്ങിയ ഇലക്ട്രോണിക്ക് ഉപകരണങ്ങിലേക്ക് ഘടിപ്പിച്ച് പൾസിന്റെ അതിസങ്കീർണ്ണതകൾ നിർണ്ണയിക്കുന്ന രീതി 1970 കൾ മുതൽ നിലനില്ക്കുന്നു. ആധുനിക ഐ.സി.യു (Intensive care unit)വിൽ ഇവ സാധാരണമാണ്.
സ്പന്ദന നിരക്ക്
വിശ്രമാവസ്ഥയിലാണ് പൾസ് അളക്കുന്നത്. മിനിറ്റിൽ അളക്കുന്ന പൾസ് പ്രായത്തിനനുസരിച്ച്
താളം (Rhythm)
കൃത്യമായ ഇടവേളയിൽ തുടിക്കുന്ന സ്പന്ദനത്തെ Normal Rhythm ആയി കണക്കാക്കുന്നു. ധമനികളിലെ ഒഴുക്ക് തടസ്സം (ബ്ലോക്ക്) അടക്കം പല രോഗാവസ്ഥയിലും താളവൈകല്യങ്ങൾ കാണാൻ സാധിക്കും അവ രോഗ നിർണ്ണയിത്തിനു പ്രധാന സൂചകങ്ങളാണ്.
അളിവേണിയെന്തുചെയ്‌വൂ
പല്ലവി
അളിവേണി എന്തു ചെയ്‌വൂ ഹന്ത ഞാനിനി മാനിനി
അനുപല്ലവി
നളിനമിഴി ശ്രീ പദ്മനാഭൻ ഇഹ വന്നീലല്ലോ
ചരണം 1
ഇന്ദു യുതയാം നിശയും ഇന്ദിന്ദിരാദിരവവും മന്ദമാരുതനും ചാരു മലയജാലേപനവും കുന്ദജാതി സുമങ്ങളും കോമളാംഗി സഖിസുന്ദരൻ വരാഞ്ഞാൽ, ലോകസുന്ദരൻ ത്രിലോകസുന്ദരൻ വരാഞ്ഞാലയേ ചൊൽക കിം മേ പ്രയോജനം
ചരണം 2
പാരിടത്തിൽ അഹോ ബഹു ഭാഗ്യവതി ആകുമേവൾ സാരസാക്ഷനോടു കൂടി സാമോദം രമിച്ചീടുന്നു നീരിൽതാർ ശര സദൃശൻ നിത്യം ഇങ്ങു വരും മാർഗ്ഗം പാരം നോക്കുവതിന്നയി ബാഷ്പം ഇന്നു വൈരിയായി
അവലംബം
വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ വർഗ്ഗം:കുറിഞ്ഞി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ശൃംഗാരരസപ്രധാനമായ കർണ്ണാടകസംഗീതകൃതികൾ
കാഴ്ച ചലച്ചിത്ര വേദി
കേരളത്തിലെ ഒരു ചലച്ചിത്രക്കൂട്ടായ്മയാണ് കാഴ്ച ചലച്ചിത്രവേദി.
2001 ൽ തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ ചലചിത്ര സ്നേഹികളായ ഒരു കൂട്ടം യുവാക്കളുടെ കൂട്ടായ്മയായി ആരംഭിച്ചു. കലാമൂല്യമുള്ള ചലചിത്രങ്ങൾ ജനപങ്കാളിത്തത്തോടെ നിർമ്മിക്കുകയും ചെയ്യുക എന്നതായിരുന്നു  കാഴ്ച ചലചിത്ര വേദിയുടെ ലക്ഷ്യം. ചലചിത്ര തൽപരരായ ജനങ്ങളിൽ നിന്നും സാമ്പത്തിക സഹായം സ്വീകരിച്ചുകൊണ്ട് 2001 ജൂണിൽ അതിശയലോകം/The wonder world എന്ന  ഹ്രസ്വചിത്രം നിർമിച്ചു. സനൽ കുമാർ ശശിധരൻ രചനയും സംവിധാനവും നിർവഹിച്ച അതിശയലോകത്തിന് ക്യാമറ കൈകാര്യം ചെയ്തത് ഛായാഗ്രഹകനായ സണ്ണി ജോസഫും  എഡിറ്റിങ്ങ് നിർവഹിച്ചത് ബീന പോളും ആയിരുന്നു. 2003 ൽ തിരുവനന്തപുരത്തു വെച്ചു നടന്ന അന്തർദ്ദേശീയ വിഡിയോ ഫെസ്റ്റിവലിന്റെ മൽസരവിഭാഗത്തിൽ അതിശയലോകം പ്രദർശിപ്പിച്ചു.
2008 ൽ കാഴ്ച ചലചിത്ര വേദി നിർമിച്ച പരോൾ മലയാളം ബ്ലോഗിൽ നിന്നും പിറവിയെടുത്ത ആദ്യ ചലചിത്രം എന്ന നിലയിൽ ശ്രദ്ധിക്കപ്പെട്ടു. 2012  ൽ കാഴ്ചചലച്ചിത്രവേദി നിർമിച്ച ഫ്രോഗ് എന്ന ഹ്രസ്വചിത്രം വിവിധ  അന്താരാഷ്ട്ര ഹ്രസ്വചിത്ര മേളകളിൽ പങ്കെടുക്കുകയും ചലചിത്ര അക്കാഡമിയുടെ 3  കേരളാ സ്റ്റേറ്റ് ടെലിവിഷൻ അവാർഡുകൾ നേടുകയും ചെയ്തു.
അവലംബം
വർഗ്ഗം:മലയാളചലച്ചിത്രം
സരസ്വതി വിദ്യാനികേതൻ സ്കൂൾ, കുന്നുകര
സരസ്വതി വിദ്യാനികേതൻ സ്കൂൾ കുന്നുകര,ഭാരതീയ വിദ്യാനികേതനു കീഴിൽ പ്രവർത്തിക്കുന്ന ഒരു വിദ്യാലയം ആണ്.കുന്നുകര തണൽ ഗ്രാമസേവാ വേദിയുടെ മേൽ നോട്ടത്തിൽ ആണ് ഈ സ്ഥാപനം പ്രവര്ത്തികുന്നത്.
പൂച്ചക്കണ്ണി (ചലച്ചിത്രം)
എ.എൽ.എസ്. പ്രോഡക്ഷനുവേണ്ടി പി. അരുണാചലവും എ.എൽ. ശ്രീനിവാസും ചേർന്നു നിർമിച്ച മലയാളചലച്ചിത്രമാണ് പൂച്ചക്കണ്ണി. സെൻട്രൽ പിക്ചേഴ്സ് വിതരണം നടത്തിയ ഈ ചിത്രം 1966 ഒക്ടോബർ 28-ന് പ്രദർശനം ആരംഭിച്ചു.
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:വയലാർ- ബാബുരാജ് ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ
ഇന്റർനാഷണൽ വാക്സിൻ ഇൻസ്റ്റിറ്റ്യൂട്ട്
പുതിയതും മെച്ചപ്പെട്ടതുമായ വാക്സിനുകൾ ഉപയോഗിക്കുന്നതിലൂടെ വികസ്വര രാജ്യങ്ങളിലെ കുട്ടികളുടെ ആരോഗ്യം മെച്ചപ്പെടുത്താൻ കഴിയുമെന്ന വിശ്വാസത്തിൽ സ്ഥാപിതമായ ഒരു സ്വതന്ത്ര, ലാഭരഹിത, അന്താരാഷ്ട്ര സംഘടനയാണ് ഇന്റർനാഷണൽ വാക്സിൻ ഇൻസ്റ്റിറ്റ്യൂട്ട് (IVI). അന്താരാഷ്ട്ര ശാസ്ത്ര സമൂഹം, പൊതുജനാരോഗ്യ സംഘടനകൾ, ഗവൺമെന്റുകൾ, വ്യവസായം എന്നിവയുമായി സഹകരിച്ച് പ്രവർത്തിക്കുന്ന ഐവിഐ, വാക്സിനേഷൻ സ്പെക്ട്രത്തിന്റെ എല്ലാ മേഖലകളിലും ലബോറട്ടറിയിലെ പുതിയ വാക്സിൻ ഡിസൈൻ മുതൽ ഈ മേഖലയിലെ വാക്സിൻ വികസനവും വിലയിരുത്തലും വരെ അവ ഏറ്റവും ആവശ്യമുള്ള രാജ്യങ്ങളിൽ വാക്സിനുകൾ സുസ്ഥിരമായി അവതരിപ്പിക്കുന്നതിന് സഹായിക്കുന്നു.
യുഎൻ ഡെവലപ്‌മെന്റ് പ്രോഗ്രാമിന്റെ (യുഎൻ‌ഡി‌പി) ഒരു സംരംഭമായി തുടക്കത്തിൽ സൃഷ്ടിച്ച ഐവിഐ 1997 ൽ റിപ്പബ്ലിക് ഓഫ് കൊറിയയിലെ സിയോളിൽ ഒരു സ്വതന്ത്ര അന്താരാഷ്ട്ര സംഘടനയായി ഔദ്യോഗിക പ്രവർത്തനങ്ങൾ ആരംഭിച്ചു. നിലവിൽ, ഐവിഐക്ക് 35 രാജ്യങ്ങളും ലോകാരോഗ്യ സംഘടനയും (ഡബ്ല്യുഎച്ച്ഒ) അതിന്റെ സ്ഥാപന കരാറിൽ ഒപ്പുവെച്ചിട്ടുണ്ട്. ഈ രാജ്യത്തെ ബാധിക്കുന്ന അവഗണിക്കപ്പെട്ട രോഗങ്ങളിൽ ശ്രദ്ധ കേന്ദ്രീകരിച്ച് വികസ്വര രാജ്യങ്ങളിലെ ആളുകൾക്ക് പ്രത്യേകമായി വാക്സിൻ വികസനത്തിനും ആമുഖത്തിനും വേണ്ടി പ്രവർത്തിക്കാൻ ഇൻസ്റ്റിറ്റ്യൂട്ടിന് സവിശേഷമായ ഒരു ഉത്തരവുണ്ട്.
ചരിത്രം
1992 ൽ കുട്ടികളുടെ വാക്സിൻ ഇനിഷ്യേറ്റീവിന്റെ (സിവിഐ) ചട്ടക്കൂടിനുള്ളിൽ വാക്സിൻ ഗവേഷണത്തിനും വികസനത്തിനുമായി നീക്കിവച്ചിട്ടുള്ള ഒരു അന്താരാഷ്ട്ര സ്ഥാപനം സ്ഥാപിക്കാനുള്ള സാധ്യതകൾ അന്വേഷിക്കുന്നതിനായി യുഎൻഡിപിയിലെ മുതിർന്ന ആരോഗ്യ ഉപദേഷ്ടാവായിരുന്ന ഡോ. സിയൂംഗ്-ഇൽ ഷിൻ ഒരു പഠനം ആരംഭിച്ചു. ഡോ. ഷിന്റെ സാധ്യതാ പഠനത്തിന്റെ ഫലത്തെ അടിസ്ഥാനമാക്കി 1993 ൽ യു‌എൻ‌ഡി‌പി ഇന്റർനാഷണൽ വാക്സിൻ ഇൻസ്റ്റിറ്റ്യൂട്ട് (ഐവിഐ) സ്ഥാപിക്കുന്നതിനുള്ള ഔദ്യോഗിക നിർദ്ദേശം സ്വീകരിച്ചു. 1994 ൽ, ഏഷ്യാ പസഫിക് മേഖലയിൽ ഐ‌വി‌ഐക്ക് ആതിഥേയത്വം വഹിക്കാനുള്ള നിർദേശങ്ങൾ ലഭിച്ചതിനെത്തുടർന്ന് യു‌എൻ‌ഡി‌പിയും റിപ്പബ്ലിക് ഓഫ് കൊറിയയും സിയോളിൽ ആതിഥേയത്വം വഹിക്കാനുള്ള ധാരണയിലെത്തി. 1995 ൽ യു‌എൻ‌ഡി‌പി സിയോൾ നാഷണൽ യൂണിവേഴ്സിറ്റിയുടെ കാമ്പസിൽ ഒരു ഇടക്കാല ഐവിഐ ഓഫീസ് തുറന്നു. ഇൻസ്റ്റിറ്റ്യൂട്ട് അതിന്റെ പ്രാരംഭ പ്രവർത്തനങ്ങളും സംഘടനാ വികസനവും ആരംഭിച്ചു. 1995 ലും 1996 ലും യു‌എൻ‌ഡി‌പിയും ദക്ഷിണ കൊറിയൻ സർക്കാരും സംയുക്തമായി ഐവിഐയുടെ അടിസ്ഥാന ചട്ടക്കൂടും ഭരണഘടനയും വികസിപ്പിച്ചു. ഐവിഐയെ ഒരു സ്വതന്ത്ര അന്താരാഷ്ട്ര സംഘടനയായി സ്ഥാപിക്കുന്നതിന് യുഎൻഡിപിയും കൊറിയൻ സർക്കാരും യുഎൻ അംഗരാജ്യങ്ങളുടെ അന്തർ ഗവൺമെന്റൽ കരാറിലൂടെ ഇൻസ്റ്റിറ്റ്യൂട്ട് സ്ഥാപിക്കാൻ തിരഞ്ഞെടുത്തു. 1969 ലെ വിയന്ന കൺവെൻഷൻ ഓൺ ദി ലാ ഓഫ് ട്രീറ്റീസിൽ അനുമതി നൽകി.
1997 ൽ ബ്രസീൽ, ചൈന, ഈജിപ്ത്, ഇസ്രായേൽ, ജമൈക്ക, കിർഗിസ്ഥാൻ, മ്യാൻമർ, നേപ്പാൾ, പാകിസ്ഥാൻ, പപ്പുവ ന്യൂ ഗ്വിനിയ, പെറു, ശ്രീലങ്ക, സ്വീഡൻ, താജിക്കിസ്ഥാൻ, തുർക്കി എന്നീ രാജ്യങ്ങൾ കരാറിൽ ഒപ്പുവച്ചു..
പുറംകണ്ണികൾ
വർഗ്ഗം:അന്താരാഷ്ട്ര മെഡിക്കൽ, ആരോഗ്യ സംഘടനകൾ വർഗ്ഗം:ലോകാരോഗ്യസംഘടന
വിഷുവം
സൂര്യൻ ഖഗോളമദ്ധ്യരേഖ കടന്നു പോകുന്ന ജ്യോതിശാസ്ത്ര സംബന്ധിയായ പ്രതിഭാസത്തിനെയാണ്‌ വിഷുവം (Equinox) എന്നു പറയുന്നത്. ഇതു മാർച്ച് 20നും സെപ്റ്റംബർ 23നും ആണ് സംഭവിക്കുന്നത്. സാങ്കേതികമായി പറഞ്ഞാൽ ക്രാന്തിവൃത്തവും (ecliptic) ഖഗോളമദ്ധ്യരേഖയും (ഘടികാമണ്ഡലം) (celestial equator) കൂട്ടി മുട്ടുന്ന ഇടത്തിലുള്ള ബിന്ദുക്കളെയാണ് ‍ വിഷുവങ്ങൾ എന്ന്‌ പറയുന്നത്‌. ഈ ദിവസങ്ങളിൽ പകലിനും രാത്രിക്കും ഏകദേശം തുല്യനീളമാണ്.
വിശദീകരണം
ഭൂമധ്യരേഖ ഖഗോളത്തെ ഛേദിക്കുമ്പോൾ ലഭിക്കുന്ന മഹാവൃത്തത്തിന്‌ ഖഗോളമധ്യ രേഖ (celestial equator) അഥവാ  ഘടികാമണ്ഡലം എന്ന്‌ പറയുന്നു. രാശിചക്രത്തിലൂടെ സൂര്യൻ സഞ്ചരിക്കുന്ന പാതയെ ക്രാന്തിവൃത്തം (ecliptic) എന്നും പറയുന്നു. ഭൂമിയുടെ അച്ചുതണ്ട്‌ 23.5° ചെരിഞ്ഞാണ്‌ കറങ്ങുന്നത്‌. അപ്പോൾ ഖഗോളമധ്യ രേഖയും ക്രാന്തിവൃത്തവും തമ്മിൽ 23.5° യുടെ ചരിവ്‌ ഉണ്ട്‌. അതിനാൽ ഈ രണ്ട്‌ മഹാവൃത്തങ്ങൾ തമ്മിൽ രണ്ട്‌ ബിന്ദുക്കളിൽ മാത്രമേ കൂട്ടിമുട്ടുന്നുള്ളൂ‌. ഈ ബിന്ദുക്കളെ വിഷുവങ്ങൾ (Equinox)എന്ന് വിളിക്കുന്നു. Equinox എന്ന വാക്കിന്റെ മൂല പദം ലാറ്റിൻ ഭാഷയിൽ നിന്നുള്ള ഒരു പദമാണ്‌. Equal night എന്നാണ്‌ അതിന്റെ അർത്ഥം. സൂര്യൻ ഈ രണ്ട്‌ ബിന്ദുക്കളിലുള്ളപ്പോൾ രാത്രിക്കും പകലിനും തുല്യദൈർഘ്യമായിരിക്കും.
രണ്ട് വിഷുവങ്ങൾ
സൂര്യൻ അതിന്റെ സഞ്ചാരമധ്യേ തെക്ക്‌ നിന്ന്‌ വടക്കോട്ട്‌ ഘടികാമണ്ഡലത്തെ മുറിച്ച്‌ കടക്കുന്നതായി നമുക്ക് അനുഭവപ്പെടുന്ന ബിന്ദുവിനെ മേഷാദി അഥവാ മഹാവിഷുവം (Vernal Equinox) എന്ന് വിളിക്കുന്നു. അതേ പോലെ സൂര്യൻ വടക്ക്‌ നിന്ന്‌ തെക്കോട്ട്‌ ഘടികാമണ്ഡലത്തെ മുറിച്ചു കിടക്കുന്ന ബിന്ദുവിനെ തുലാദി, തുലാവിഷുവം അഥവാ അപരവിഷുവം (Autumnal Equinox) എന്ന്‌ വിളിക്കുന്നു. മഹാവിഷുവം മാർച്ച്‌ 20-നും അപരവിഷുവം സെപ്റ്റംബർ 23-നും ആണ്‌ സംഭവിക്കുന്നത്‌. കാലാവസ്ഥയെ അടിസ്ഥാനമാക്കിയാൽ ഉത്തരാർദ്ധഗോളത്തിൽ മഹാവിഷുവത്തെ വസന്തവിഷുവം എന്നും ദക്ഷിണാർദ്ധഗോളത്തിൽ ഗ്രീഷ്മവിഷുവം എന്നും അറിയപ്പെടുന്നു.
സമരാത്രദിനം
സൂര്യൻ ഒരു വർഷത്തിൽ ഇപ്രകാരം പരമാവധി വടക്കോട്ട് ഉത്തരായനരേഖ വരെയും തെക്കോട്ട് ദക്ഷിണായനരേഖ വരെയും നീങ്ങുന്നതായി അനുഭവപ്പെടുന്നു. ഈ മാറ്റത്തിനിടയിൽ രണ്ട് പ്രാവശ്യം സൂര്യൻ ഭൂമധ്യരേഖയെ കടക്കുന്നു ദിവസങ്ങളെ വിഷുവങ്ങളെന്നു വിളിക്കുന്നു. ഈ ദിവസങ്ങളിൽ പകലും രാത്രിയും തുല്യമായിരിക്കുന്നതിനാൽ ഇവയെ (മാർച്ച് 21, സെപ്റ്റംബർ 23) സമരാത്ര ദിവങ്ങളെന്നും വിളിക്കുന്നു.
ഹൈഡ്രോളിക്സ്
ദ്രാവകങ്ങളുടെ മെക്കാനിക്കൽ സവിശേഷതകളെക്കുറിച്ചുള്ള പഠനമാണ് ഹൈഡ്രോളിക്സ്.
വിഷുവം
അയനാന്തങ്ങൾ
സൂര്യൻ ക്രാന്തിവൃത്തത്തിലൂടെ(ecliptic) സഞ്ചരിക്കുമ്പോൾ എത്തുന്ന ഏറ്റവും തെക്കും വടക്കും ഉള്ള രണ്ട് ബിന്ദുക്കളെ ആണ് അയനാന്തങ്ങൾ എന്നു പറയുന്നത്. അയനാന്തങ്ങൾ ദക്ഷിണ അയനാന്തവും ഉത്തര അയനാന്തവും ആണ്.
പുരസ്സരണം
സൂര്യചന്ദ്രന്മാർ ഭൂമിയിൽ ചെലുത്തുന്ന ഗുരുത്വ ആകർഷണം മൂലം ഭൂമിയുടെ അച്ചുതണ്ട്‌ അതിന്റെ സ്വാഭാവികമായുള്ള കറക്കത്തിന്‌ പുറമേ 26,000 വർഷം കൊണ്ട്‌ പൂർത്തിയാകുന്ന വേറൊരു ഭ്രമണവും ചെയ്യുന്നുണ്ട്‌. ഇത്‌ പുരസ്സരണം (precission) എന്ന പേരിൽ അറിയപ്പെടുന്നു.
ഭൂമിയുടെ അച്ചുതണ്ടിന്റെ പുരസ്സരണം മൂലം ഘടികാമണ്ഡലം ഓരോ വർഷവും 50.26‘’ (50.26 ആർക്‌ സെക്കന്റ് ) വീതം കറങ്ങികൊണ്ടിരിക്കുന്നു. അതിന്റെ ഫലമായി വർഷം തോറും വിഷുവങ്ങളുടെ സ്ഥാനവും ഇത്രയും ദൂരം മാറുന്നു. ഏകദേശം 71 വർഷം കൊണ്ട്‌ ഒരു ഡിഗ്രിയുടെ മാറ്റം ഉണ്ടാകും.
അയനചലനം
മഹാവിഷുവം, തുലാ വിഷുവം‍, ഉത്തര അയനാന്തം, ദക്ഷിണ അയനാന്തം തുടങ്ങിയ ക്രാന്തിവൃത്തത്തിലെ വിവിധ ബിന്ദുക്കൾക്ക് പുരസ്സരണം കാരണം സംഭവിക്കുന്ന സ്ഥാനചനത്തിനു അയനം എന്നു പറയുന്നു. ഈ ബിന്ദുക്കളെല്ലാം വർഷം തോറും 50.26'' ആർക് സെക്കന്റ്‌ വീതം നീങ്ങി കൊണ്ടിരിക്കുന്നു.
അമ്പലത്തിൻകര
കേരളത്തിലെ തിരുവനന്തപുരം ജില്ലയിൽ തിരുവനന്തപുരം കോർപ്പറേഷനിലുള്ള ഒരു പ്രദേശമാണ് അമ്പലത്തിൻകര. കഴക്കൂട്ടത്തുനിന്ന് 1 കിലോമീറ്റർ അകലെയാണ് അമ്പലത്തിൻകര സ്ഥിതിചെയ്യുന്നത്.
വിഷുവം
വിഷുവങ്ങളുടെ ഇപ്പോഴത്തെ സ്ഥാനം
പണ്ട്‌ (ഏതാണ്ട്‌ 1000 വർഷങ്ങൾക്ക്‌ മുൻപ്‌) മേഷാദി മേടമാസത്തിലായിരുന്നു. സൂര്യൻ മേഷാദിയിൽ വരുന്ന ദിവസം ആയിരുന്നു കേരളത്തിൽ വിഷുവായി ആഘോഷിച്ചിരുന്നത്‌. എന്നാൽ വിഷുവങ്ങളുടെ പുരസ്സരണം നിമിത്തം മേഷാദി ഇപ്പോൾ മീനം രാശിയിൽ ആണ്‌. എങ്കിലും ഇപ്പോഴും വിഷു ആഘോഷിക്കുന്നത്‌ മേടത്തിൽ തന്നെയാണ്‌. ഇതേ പോലെ തുലാദി ഇപ്പോൾ കന്നി രാശിയിൽ ആണ്‌.
കുറിപ്പുകൾ
വർഗ്ഗം:സമയം ജ്യോതിശാസ്ത്രത്തിൽ വർഗ്ഗം:മാർച്ച് മാസത്തിൽ നടക്കുന്ന ജ്യോതിശാസ്ത്ര പ്രതിഭാസങ്ങൾ വർഗ്ഗം:സെപ്റ്റംബർ മാസത്തിൽ നടക്കുന്ന ജ്യോതിശാസ്ത്ര പ്രതിഭാസങ്ങള് വർഗ്ഗം:അപൂർണ്ണ ലേഖനങ്ങൾ വർഗ്ഗം:ജ്യോതിശാസ്ത്രം
ഇടയ്ക്കിടം
ഇന്ത്യൻ സംസ്ഥാനമായ കേരളത്തിലെ കൊല്ലം ജില്ലയിലെ 21 കിലോമീറ്റർ (13 മൈൽ) വടക്കായി സ്ഥിതിചെയ്യുന്ന ഒരു ഗ്രാമമാണ് ഇടയ്ക്കിടം. പ്രധാന ആകർഷണം തെറ്റിക്കുന്നിൽ ശ്രീ മഹാദേവി ദേവസ്വം ആണ്.
വിദ്യാഭ്യാസ സ്ഥാപനങ്ങൾ
ഗവ. എൽ.പി .സ്കൂൾ ഇടയ്ക്കിടം
ജനസംഖ്യ
ഈ ഗ്രാമത്തിൽ ഭൂരിപക്ഷം ഹിന്ദുക്കൾ (പ്രധാനമായും നായരും ഈഴരും) ആണ്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ
ദി വാലി ഓഫ് നെർവിയ
പത്തൊൻപതാം നൂറ്റാണ്ടിന്റെ അവസാനത്തിൽ ഫ്രഞ്ച് കലാകാരൻ ക്ലോദ് മോനെ വരച്ച ചിത്രമാണ് വാലി ഓഫ് നെർവിയ. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം.
വിവരണം
1884 ൽ മോനെ മാസങ്ങൾ ചെലവഴിച്ച ഇറ്റാലിയൻ റിവിയേരയിലെ പർവതങ്ങളെ വാലി ഓഫ് നെർവിയയിൽ ചിത്രീകരിച്ചിരിക്കുന്നു.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:ക്ലോദ് മോനെ വരച്ച ചിത്രങ്ങൾ
പോൾ ഡയിപ്പെൻ
വലത്ത്‌|ലഘുചിത്രം|Paul Diepgen (1943) പോൾ ഡയിപ്പെൻ (നവംബർ 24, 1878, ആച്ചനിൽ - ജനുവരി 2, 1966, മെയിൻസിൽ) ഒരു ജർമ്മൻ ഗൈനക്കോളജിസ്റ്റും വൈദ്യശാസ്ത്ര ചരിത്രകാരനുമായിരുന്നു.ഇംഗ്ലീഷ്:Paul Diepgen
ട്യൂബിങ്ങൻ, ലീപ്‌സിഗ്, ബോൺ, ഫ്രീബർഗ് എന്നീ സർവകലാശാലകളിൽ അദ്ദേഹം വൈദ്യശാസ്ത്രം പഠിച്ചു, 1902-ൽ Über zwei Fälle von Thorakopagus എന്ന പ്രബന്ധത്തിൽ ഡോക്ടറേറ്റ് നേടി. 1905 മുതൽ അദ്ദേഹം ഫ്രീബർഗിലെ യൂണിവേഴ്സിറ്റി വനിതാ ക്ലിനിക്കിൽ അസിസ്റ്റന്റായി ജോലി ചെയ്തു, 1910 ൽ ലുഡ്വിഗ് അഷോഫിന്റെ നേതൃത്വത്തിൽ അദ്ദേഹം റസിഡൻസി ചെയ്തു. 1915-ൽ അദ്ദേഹം അസോസിയേറ്റ് പ്രൊഫസറായി, 1919 മുതൽ 1929 വരെ ഫ്രീബർഗിലെ ലോറെറ്റോക്രാങ്കെൻഹാസിൽ ചീഫ് ഫിസിഷ്യനായി സേവനമനുഷ്ഠിച്ചു..
1929-ൽ അദ്ദേഹം ബെർലിൻ സർവ്വകലാശാലയിലേക്ക് പ്രൊഫസറായി സ്ഥലം മാറി, 17 വർഷക്കാലം ഇൻസ്റ്റിറ്റ്യൂട്ട് ഫർ ഗെഷിച്ചെ ഡെർ മെഡിസിൻ അൻഡ് നാച്ചുർവിസ്സെൻഷാഫ്റ്റെൻ (ഇൻസ്റ്റിറ്റ്യൂട്ട് ഫോർ ദി ഹിസ്റ്ററി ഓഫ് മെഡിസിൻ ആൻഡ് നാച്ചുറൽ സയൻസസ്) ഡയറക്ടറായിരുന്നു. 1947-ൽ മെയിൻസ് സർവ്വകലാശാലയിൽ വൈദ്യശാസ്ത്രത്തിന്റെ ചരിത്രത്തിന് വിസിറ്റിംഗ് പ്രൊഫസറായി തിരഞ്ഞെടുക്കപ്പെട്ടു, അവിടെ 1949-ൽ അദ്ദേഹത്തിന് പൂർണ്ണ പ്രൊഫസർഷിപ്പ് ലഭിച്ചു..
1908 മുതൽ 1966 വരെ അദ്ദേഹം Deutsche Gesellschaft für Geschichte der Medizin, Naturwissenschaft und Technik (ജർമ്മൻ സൊസൈറ്റി ഫോർ ദ ഹിസ്റ്ററി ഓഫ് മെഡിസിൻ, നാച്ചുറൽ സയൻസ് ആൻഡ് ടെക്നോളജി) അംഗമായിരുന്നു. 1936-ൽ അദ്ദേഹം ഡച്ച് അക്കാദമി ഡെർ നാച്ചുർഫോർഷർ ലിയോപോൾഡിനയിൽ അംഗമായി. രാഷ്ട്രീയക്കാരനായ എബർഹാർഡ് ഡയിപ്പെന്റെമുത്തച്ഛനായിരുന്നു അദ്ദേഹം.
റഫറൻസുകൾ
വർഗ്ഗം:ജർമ്മൻ ഭിഷഗ്വരർ വർഗ്ഗം:ജർമ്മൻ ചരിത്രകാരന്മാർ വർഗ്ഗം:നവംബർ 24-ന് ജനിച്ചവർ വർഗ്ഗം:1878-ൽ ജനിച്ചവർ വർഗ്ഗം:ജനുവരി 2-ന് മരിച്ചവർ വർഗ്ഗം:1966-ൽ മരിച്ചവർ
ശുചീന്ദ്രം സത്യാഗ്രഹം
1924 - 25 ലെ വൈക്കം സത്യഗ്രഹ സമരത്തിൽ നിന്ന് ആവേശമുൾക്കൊണ്ട് നടന്ന സാമൂഹ്യ മുന്നേറ്റങ്ങളിൽ പ്രധാന സംഭവങ്ങളിലൊന്നായിരുന്നു 1926 ലെ ശുചീന്ദ്രം സത്യാഗ്രഹം. ഇതിന് നേതൃത്വം നൽകിയത് ഗാന്ധിയൻ നേതാവായ ഡോ. എം.ഇ. നായിഡുവായിരുന്നു. ഇന്നത്തെ കന്യാകുമാരി ജില്ലയിലെ നാഗർകോവിലിനടുത്തുള്ള ശുചീന്ദ്രം ക്ഷേത്രത്തിന് ചുറ്റുമുള്ള വഴികളിലൂടെ അവർണ ഹിന്ദുക്കൾക്കും കൃസ്ത്യാനികൾക്കും നടക്കാൻ അനുവാദം ഇല്ലായിരുന്നു.
ലക്ഷ്യം
സമരത്തിന്റെ പ്രധാന ലക്ഷ്യം ദക്ഷിണതിരുവിതാംകൂറിലെ ശുചീന്ദ്രം ക്ഷേത്രത്തിന് ചുറ്റുമുള്ള വഴികളിലൂടെ അവർണ ഹിന്ദുക്കൾക്ക് നടക്കാൻ അനുവാദം കിട്ടുക, ക്ഷേത്രപ്രവേശനം ലഭിക്കുക എന്നിവയായിരുന്നു.
വാഗ്ദാന ലംഘനം
പ്രക്ഷോഭത്തിനെതിരെ സത്യാഗ്രഹമിരിക്കാൻ സവർണരോട് പോലീസ് ഉപദേശവും പ്രേരണയും നൽകി. സംഘർഷത്തിനു തയ്യാറാകാതെ സമരം തുടർന്നു. സവർണർ മുഷിഞ്ഞ് പിന്മാറി. ചങ്ങാനാശ്ശേരി പരമേശ്വരൻ പിള്ള സർക്കാരുമായി ചർച്ചകൾ നടത്തി. ദിവാൻ വാട്സും പോലീസ് കമ്മീഷണ‍ർ പിറ്റും ദേവസ്വം കമ്മീഷണർ ആർ. കൃഷ്ണപിള്ളയും സമരം നിറുത്തി വെക്കണമെന്നും ഒരു മാസത്തിനകം വീഥികളിലൂടെ സഞ്ചാര സ്വാതന്ത്ര്യം അനുവദിക്കാമെന്നും ചങ്ങനാശ്ശേരി പരമേശ്വരൻ പിള്ളക്ക് ഉറപ്പു ന‍ൽകി. ഫെബ്രുവരി ഒന്നിന് സമരം താത്കാലികമായി നിറുത്തി. മൂന്നു വർഷം കഴിഞ്ഞും വ്യവസ്ഥകൾ പാലിക്കപ്പെട്ടില്ല. ശുചീന്ദ്രം സത്യാഗ്രഹം വിജയിച്ചില്ല.
1930 ൽ സമരം പുനരാരംഭിച്ചു. പ്രബോധകൻ പത്രത്തിലൂടെ എ. ബാലകൃഷ്ണപിള്ള സമരത്തെ ശക്തിയായി പിന്തുണച്ചു. പിന്നീട് ഹൈക്കോടതിയിൽ സമർപ്പിക്കപ്പെട്ട ഹർജിയിന്മൽ അനുകൂല വിധി വന്നതിനെ തുടർന്ന് അവിടത്തെ പൊതുനിരത്തുകൾ അവർണർക്ക് തുറന്നു കൊടുത്തു.
അവലംബം
വർഗ്ഗം:കേരള നവോത്ഥാനം വർഗ്ഗം:തിരുവിതാംകൂറിന്റെ ചരിത്രം വർഗ്ഗം:സാമൂഹ്യ മുന്നേറ്റങ്ങൾ
പോഡു കൃഷി
ഇന്ത്യയിലെ ഗോത്രവർഗ്ഗക്കാർ ഉപയോഗിക്കുന്ന ഒരു പരമ്പരാഗത കൃഷി സമ്പ്രദായമാണ് പോഡു. വിളകൾക്കായി ഭൂമി ലഭ്യമാക്കുന്നതിനായി ഓരോ വർഷവും വനത്തിലെ വിവിധ പ്രദേശങ്ങൾ കത്തിച്ച് വൃത്തിയാക്കുന്നു. ഈ വാക്ക് തെലുങ്ക് ഭാഷയിൽ നിന്നാണ് വന്നത്.
കരിച്ചു കൃഷിയിറക്കൽ രീതികൾ ഉപയോഗിച്ച് മാറ്റക്കൃഷി ചെയ്യുന്നതാണ് പോഡു. ആന്ധ്രാപ്രദേശിലെ കുന്നിൻ ചെരുവുകളിൽ പരമ്പരാഗതമായി ഉപയോഗിക്കുന്ന ഈ കൃഷിരീതി വടക്കുകിഴക്കൻ ഇന്ത്യയിൽ കാണപ്പെടുന്ന ജും രീതിക്കും മധ്യപ്രദേശിലെ ബീവാർ സമ്പ്രദായത്തിനും സമാനമാണ്. 1930-കൾ മുതൽ, വനങ്ങൾ സംരക്ഷിക്കുന്നതിനും തേക്ക് പോലുള്ള വാണിജ്യ മരങ്ങളുടെ വളർച്ചയ്ക്കുവേണ്ടി അതിന്റെ ഉപയോഗം നിയന്ത്രിക്കാനുള്ള ശ്രമങ്ങൾ നടന്നിട്ടുണ്ട്. 1980-കളിൽ, കിഴക്കൻ ഗോദാവരി, പശ്ചിമ ഗോദാവരി, ശ്രീകാകുളം തുടങ്ങിയ ജില്ലകളിലെ ചില ആദിവാസി സമൂഹങ്ങൾക്ക് നിലംനികത്തുന്നതിനുള്ള പ്രധാന രീതിയായി ഇത് തുടർന്നു. 1950-കളോടെ ആദിലാബാദ് ജില്ലയിലെ കോലം, നായിക്‌പോഡ് ഗോത്രങ്ങളിൽ ഇതിന്റെ ഉപയോഗം പൂർണമായും അടിച്ചമർത്തപ്പെട്ടിരുന്നു. ശ്രീകാകുളം പോലുള്ള പ്രദേശങ്ങളിൽ ഈ സമ്പ്രദായം അനുവദിക്കുകയും എന്നാൽ അദിലാബാദിൽ അതിന്റെ പരിശീലകരെ ബലപ്രയോഗത്തിലൂടെ കുടിയൊഴിപ്പിക്കുകയും ചെയ്യുന്ന നടപടികളിലെ വ്യത്യാസത്തിന്റെ ഒരു കാരണം, ചില ജില്ലകളിലെ ആളുകൾ താരതമ്യേന ശാന്തരായതിനാലാണ്. നക്‌സലൈറ്റ് വിമതരുടെ പ്രോത്സാഹനത്തോടെ മറ്റിടങ്ങളിൽ ഉള്ളതുപോലെ ബാഹ്യ ഇടപെടലുകൾക്കെതിരെ അവർ ഉയർന്നുവരുന്നില്ല.
കുറഞ്ഞത് ചില പ്രദേശങ്ങളിലെങ്കിലും പോഡു സമ്പ്രദായത്തിൽ ഭൂമിയുടെ അവകാശങ്ങളും ഉൾക്കൊള്ളുന്നതായി എത്‌നോളജിസ്റ്റ് ക്രിസ്‌റ്റോഫ് വോൺ ഫ്യൂറർ-ഹൈമെൻഡോർഫ് അഭിപ്രായപ്പെട്ടു. ഒരു ഗ്രാമത്തിലെ താമസക്കാർക്ക് മറ്റ് ഗ്രാമീണരിൽ നിന്നുള്ള തർക്കം ഭയക്കാതെ തങ്ങൾ മുമ്പ് കൃഷി ചെയ്ത ഭൂമിയിലേക്ക് മടങ്ങാം, എന്നിരുന്നാലും കുറച്ച് കാലമായി ഉപയോഗിക്കാതെ കിടന്ന ഭൂമി പൊതു സ്വത്തായി കണക്കാക്കുകയും ആർക്കും കാടു തെളിക്കുന്നതിനായി ദത്തെടുക്കുകയും ചെയ്യാം. 1941-1979 കാലഘട്ടത്തിൽ, തന്റെ അക്കാദമിക് ഫീൽഡ് വർക്കിന്റെ അവസരങ്ങളിൽ, വനംവകുപ്പ് ഉദ്യോഗസ്ഥർ ഉപയോഗത്തിന് നിയന്ത്രണങ്ങൾ ഏർപ്പെടുത്തിയിരുന്നുവെങ്കിലും ചില സ്ഥലങ്ങളിൽ ഇത് മറ്റ് സ്ഥലങ്ങളിലെന്നപോലെ ബുദ്ധിമുട്ടുള്ളതല്ലെന്നും പരന്ന ഭൂമി കുറവുള്ള ഗ്രാമങ്ങളിൽ ഒന്നുമുണ്ടായിരുന്നില്ലയെന്നും അദ്ദേഹം ചൂണ്ടിക്കാട്ടി.
കൂടുതൽ വായനയ്ക്ക്
വർഗ്ഗം:ഇന്ത്യയിലെ കൃഷി
ചൈന എയർലൈൻസ്
റിപബ്ലിക്‌ ഓഫ് ചൈനയിലെ ഏറ്റവും വലിയ എയർലൈനാണ് ചൈന എയർലൈൻസ് (സിഎഎൽ). 12,080 സ്ഥിരം ജീവനക്കാരുള്ള എയർലൈനിൻറെ തലസ്ഥാനം തായ്‌വാൻ ടോയാൻ അന്താരാഷ്‌ട്ര വിമാനത്താവളമാണ്. ഏഷ്യ, യൂറോപ്പ്, നോർത്ത് അമേരിക്ക, ഓഷ്യാനിയ എന്നിവിടങ്ങളിലെ 112 നഗരങ്ങളിലെ 115 വിമാനത്താവളങ്ങളിലേക്ക് ആഴ്ച്ചയിൽ 1400-ൽ അധികം സർവീസുകൾ ചൈന എയർലൈൻസ് നടത്തുന്നു.ചൈന എയർലൈൻസിൻറെ കാർഗോ വിഭാഗം 91 ചരക്കു വിമാനങ്ങൾ ഉപയോഗിച്ചു ആഴ്ചയിൽ 33 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു.2013-ൽ  പാസ്സഞ്ചർ റെവന്യൂ  പെർ കിലോമീറ്റർ (ആർപികെ) അടിസ്ഥാനത്തിൽ ചൈന എയർലൈൻസ് ലോകത്തിൽ 29-മത്തേയും ചരക്കു ആർപികെ അടിസ്ഥാനത്തിൽ 10-മത്തേയും വലിയ എയർലൈനാണ്. ചൈന എയർലൈൻസിനു മൂന്ന് സഹോദര എയർലൈനുകളുണ്ട്: തിരക്ക് കുറഞ്ഞതും മറ്റു ആഭ്യന്തര ലക്ഷ്യസ്ഥാനങ്ങളിലേക്കും സർവീസ് നടത്തുന്ന മന്ദാരിൻ എയർലൈൻസ്; ചൈന എയർലൈൻസിൻറെ അടക്കം ചരക്ക് സർവീസ് നടത്തുന്ന ചൈന എയർലൈൻസ് കാർഗോ; ചൈന എയർലൈൻസം സിങ്കപ്പൂർ എയർലൈൻ ഗ്രൂപ്പായ ടൈഗർഎയർ ഹോൾഡിംഗും സംയുക്തമായി സ്ഥാപിച്ച കുറഞ്ഞ നിരക്ക് എയർലൈനായ ടൈഗർഎയർ തായ്‌വാൻ.
2011-ൽ സ്കൈടീമുമായി ചേർന്ന ശേഷം, ചൈന എയർലൈൻ തങ്ങളുടെ പ്രതിച്ഛായയിൽ മാറ്റം വരും എന്നാ പ്രതീക്ഷയിൽ ലോഗോയിൽ ചെറിയ മാറ്റങ്ങൾ വരുത്തി. കമ്പനിയുടെ പേര് പുതിയ lipi ശൈലിയിൽ എഴുതി, പ്ലം ബ്ലോസം അടയാലത്തിലും ചെറിയ മാറ്റങ്ങൾ വരുത്തി.
ചരിത്രം
ഡിസംബർ 16, 1959-ൽ പിബിവൈ ആംഫിബിയൻസിൻറെ രണ്ടു വിമാനങ്ങൾ ഉപയോഗിച്ചാണു ചൈന എയർലൈൻസ് സ്ഥാപിക്കപ്പെട്ടത്. എയർലൈനിൻറെ എല്ലാ ഓഹരികളും റിപബ്ലിക് ഓഫ് ചൈന സർക്കാരിൻറെ കൈവശമാണ്. ഒക്ടോബർ 1962-ൽ തായ്‌പെയ് മുതൽ ഹുവലിൻ വരെയാണ് എയർലൈനിൻറെ ആദ്യ ആഭ്യന്തര സർവീസ് നടത്തിയത്. പിന്നീട്, കാരവെൽ, ബോയിംഗ് 727-100എസ് വിമാനങ്ങൾ വന്നതിനുശേഷം സൗത്ത് വിയറ്റ്നാം, ഹോങ്ങ് കോങ്ങ്, ജപ്പാൻ എന്നിവടങ്ങളിലേക്ക് അന്താരാഷ്‌ട്ര സർവീസുകൾ ആരംഭിച്ചു.